EUR-Lex - 52019PC0070 - EN - EUR-Lex\nEUR-Lex - 52019PC0070 - EN\nCOM(2019) 70 final\nluvan antamisesta aloittaa neuvottelut sopimuksen tekemiseksi Euroopan unionin ja Amerikan yhdysvaltojen välillä oikeudelliseen yhteistyöhön rikosasioissa liittyvästä rajat ylittävästä pääsystä sähköiseen todistusaineistoon\nValtioiden rajat ylittävät tietovirrat kasvavat samoin kuin sosiaalisen median, selainpostin, viestipalvelujen ja sovellusten käyttö viestinnässä, työskentelyssä, suhteiden ylläpitämisessä ja tiedonhankinnassa, myös laittomiin tarkoituksiin. Tämä vuoksi kasvava määrä rikostutkinnasta pohjautuu sähköiseen todistusaineistoon, joka ei ole julkisesti saatavilla. Internetin rajattomuus ja mahdollisuus hankkia palveluja kaikkialta maailmasta, myös Euroopan ulkopuolisilta yrityksiltä, tarkoittavat, että sähköisen todistusaineiston rajatylittävän saannin helpottaminen on tärkeää lähes kaikentyyppisen rikollisuuden tutkinnan osalta. Erityisesti viimeaikaiset terrori-iskut ovat tuoneet korostuneesti esiin tarpeen löytää nopeasti tapoja, joilla Euroopan unionin jäsenvaltioiden syyttäjät ja tuomarit saisivat turvattua ja hankittua sähköistä todistusaineistoa nopeammin ja tehokkaammin.\nNykyään yli puoleen kaikesta rikostutkinnasta tarvitaan rajat ylittävää sähköistä todistusaineistoa. Sähköistä todistusaineistoa tarvitaan noin 85 prosentissa rikostutkinnasta, ja kahdessa kolmasosassa näistä tutkimuksista tarvitaan todisteita toisella lainkäyttöalueella sijaitsevalta verkkopalvelujen tarjoajilta. Suurimmille verkkopalvelujen tarjoajille esitettyjen pyyntöjen määrä kasvoi 84 prosenttia vuosina 2013–2018. Tällaiset tiedot ovat rikostutkinnassa tärkeitä henkilön tunnistamiseksi tai tiedon saamiseksi heidän toiminnastaan.\nSähköisellä todistusaineistolla tarkoitetaan erityyppisiä sähköisessä muodossa olevia tietoja, jotka ovat olennaisia rikosten tutkinnassa ja syytteeseenpanossa ja jotka usein tallennetaan verkkopalvelujen tarjoajien palvelimille. Näitä ovat esimerkiksi ”sisältötiedot”, kuten sähköpostiviestit, tekstiviestit, valokuvat ja videot, sekä ”muut kuin sisältötiedot”, kuten tietyn käyttäjätilin tilaaja- tai viestiliikennetiedot.\nOikeusviranomaisten yhteistyö on viranomaisten perinteinen tapa toimia yhdessä kaikentyyppisen rikollisuuden torjumiseksi. Tällä hetkellä tärkein väline, jota Euroopan unionin jäsenvaltiot käyttävät pyytääkseen pääsyä sähköiseen todistusaineistoon useimmissa muissa jäsenvaltioissa, on eurooppalainen tutkintamääräys.\nEuroopan unionin jäsenvaltiot turvautuvat keskinäistä oikeusapua koskeviin pyyntöihin, kun on kyse kolmansista maista (tai Tanskasta tai Irlannista, jotka eivät ole mukana eurooppalaisen tutkintamääräyksen käytössä). Nämä pyynnöt koskevat useita eri viranomaisia EU:ssa ja sen ulkopuolella. Menettelyt suunniteltiin ennen internetin aikakautta, jolloin pyyntöjen määrä oli murto-osa nykyisestä, eikä todistusaineisto ollut yhtä katoavaista kuin sähköinen todistusaineisto.\nYksi suurimmista Euroopan unionin jäsenvaltioiden (ja muunkin maailman) sähköisen todistusaineiston saamiseksi esittämien keskinäistä oikeusapua koskevien pyyntöjen vastaanottajista on Yhdysvallat, jossa sijaitsevat suurimpien palveluntarjoajien päätoimipaikat. Euroopan unionin ja Yhdysvaltojen välinen sopimus keskinäisestä oikeusavusta allekirjoitettiin 25. kesäkuuta 2003, ja se tuli voimaan 1. helmikuuta 2010. Sopimus on keskeinen transatlanttinen mekanismi, jonka avulla voidaan varmistaa tehokas yhteistyö rikosoikeuden alalla sekä torjua järjestäytynyttä rikollisuutta ja terrorismia.\nSopimuksen ensimmäinen yhteinen tarkastelu suoritettiin vuonna 2016 1 . Tarkastelun perusteella todettiin, että sopimus tuo lisäarvoa EU:n ja Yhdysvaltojen keskinäistä oikeusapua koskevaan järjestelyyn ja toimii yleisesti ottaen hyvin. Tätä yhteistyötä pyritään edelleen parantamaan. Vaikka oikeudellinen yhteistyö viranomaisten välillä, myös Yhdysvaltojen kanssa, on erittäin tärkeää, se on usein liian hidasta, kun otetaan huomioon sähköisen todistusaineiston katoavaisuus (se katoaa keskimäärin 10 kuukaudessa), ja se vaatii suhteettoman paljon resursseja. Lisäksi vaikka suvereniteetti on tärkeä näkökohta tehtäessä oikeudellisesta yhteistyöstä tietyn tutkinnanyhteydessä, on yhä yleisempää, että ainoa yhteys toiseen valtioon on datan tai palveluntarjoajan sijainti. Vuoden 2016 yhteisessä tarkastelussa kannustettiin jäsenvaltioita tekemään juuri sähköisen todistusaineiston osalta suoraan yhteistyötä yhdysvaltalaisten palveluntarjoajien kanssa, jotta sähköinen todistusaineisto voitaisiin turvata ja sitä voitaisiin hankkia aiempaa nopeammin ja tehokkaammin.\nSuorasta yhteistyöstä yhdysvaltalaisten palveluntarjoajien kanssa on kehittynyt vaihtoehtoinen kanava oikeudelliselle yhteistyölle. Se rajoittuu muihin kuin sisältötietoihin 2 , ja se on Yhdysvaltojen lainsäädännön näkökulmasta vapaaehtoista. Käytännössä Euroopan unionin jäsenvaltioiden viranomaiset ottavat kansallisten rikosoikeudellista menettelyä koskevien sääntöjen nojalla suoraan yhteyttä Yhdysvalloissa toimivaan palveluntarjoajaan pyytääkseen tietoja, joihin palveluntarjoajalla on pääsy, yleensä tietoja sen tarjoamien palvelujen käyttäjästä. Tämä koskee joitakin Yhdysvaltoihin ja vähäisemmässä määrin Irlantiin sijoittautuneita palveluntarjoajia, jotka vastaavat suoraan ja vapaaehtoisuuden pohjalta jäsenvaltioiden lainvalvontaviranomaisten pyyntöihin, kunhan pyynnöt koskevat muita kuin sisältötietoja.\nYhdysvaltojen lainsäädännön 3 mukaan yhdysvaltalaiset palveluntarjoajat voivat tehdä yhteistyötä suoraan eurooppalaisten viranomaisten kanssa muiden kuin sisältötietojen osalta. Yhteistyö on kuitenkin vapaaehtoista. Palveluntarjoajat voivat siis määritellä oman käytäntönsä tai päättää tapauskohtaisesti yhteistyön tekemisestä ja sen tavasta. Sen lisäksi, että suora yhteistyö palveluntarjoajien kanssa on lisääntynyt, Yhdysvalloissa on annettu hiljattain tuomioita ja käsitelty oikeudessa asioita sen selventämiseksi, onko Yhdysvaltojen viranomaisilla oikeus pyytää palveluntarjoajalta, jonka päätoimipaikka on Yhdysvalloissa, ulkomailla säilytettyjen tietojen luovuttamista. Tunnettu esimerkki on Microsoft Ireland -tapaus 4 .\nSuorien vapaaehtoista yhteistyötä koskevien pyyntöjen määrä on kasvanut nopeasti: niitä esitettiin vuonna 2017 yli 124 000. Vaikka suora vapaaehtoinen yhteistyö tiedon hankkimiseksi sujuu nopeammin kuin keskinäinen oikeusapu, se rajoittuu muihin kuin sisältötietoihin. Sen toteutumiseen ei voi luottaa, se ei välttämättä takaa asianmukaisten menettelytakeiden noudattamista, se on mahdollista vain joidenkin palveluntarjoajien kanssa, jotka kaikki soveltavat eri käytäntöjä, se ei ole läpinäkyvää ja siitä puuttuu vastuuvelvollisuus. Tästä johtuva hajanaisuus saattaa aiheuttaa oikeudellista epävarmuutta, herättää kysymyksiä syytteeseenpanon laillisuudesta ja aiheuttaa huolta pyyntöihin liittyvien henkilöiden perusoikeuksien suojelusta ja menettelyllisistä takeista. Lisäksi on huomattava, että palveluntarjoajille esitetyistä pyynnöistä vastataan alle puoleen 5 .\nJos Yhdysvaltojen viranomaiset vastavuoroisesti pyytäisivät tietoja palveluntarjoajilta Euroopan unionissa, monissa jäsenvaltioissa televiestintäalan oikeudellinen kehys estää kansallisia televiestintäpalvelujen tarjoajia vastaamasta suoraan ulkomaisten viranomaisten pyyntöihin, ja tämä koskee myös muita kuin sisältötietoja. Ei myöskään ole olemassa oikeudellista kehystä, joka mahdollistaisi suoran yhteistyön muilla viestinnän aloilla. Yhdysvaltojen viranomaiset voivat yleensä hankkia tällaisia tietoja EU:n palveluntarjoajilta ainoastaan keskinäistä oikeusapua koskevalla pyynnöllä.\nEuroopan komissio sitoutui Euroopan turvallisuusagendassa 6 huhtikuussa 2015 tarkastelemaan kyberympäristöä hyväksi käyttäen tehtyjen rikosten tutkinnan esteitä, erityisesti sähköisen todistusaineiston rajatylittävää saatavuutta. Komissio esitti 17. huhtikuuta 2018 Euroopan parlamentille ja neuvostolle ehdotukset asetukseksi sähköistä todistusaineistoa rikosoikeudellisissa asioissa koskevista eurooppalaisista esittämis- ja säilyttämismääräyksistä 7 ja direktiiviksi yhdenmukaisista säännöistä laillisten edustajien nimeämiseksi todistusaineiston keräämistä varten rikosoikeudellisissa menettelyissä 8 , jäljempänä ’sähköistä todistusaineistoa koskevat ehdotukset’.\nNäiden ehdotusten tarkoituksena on nopeuttaa Euroopan unionissa prosessia, jolla pyritään turvaamaan toiselle lainkäyttöalueelle sijoittautuneella palveluntarjoajalla oleva sähköinen todistusaineisto ja hankkimaan se siltä suoraan. Ehdotukset kattavat tietyntyyppiset palveluntarjoajat, jotka tarjoavat palveluja Euroopan unionissa. Palveluntarjoajan katsotaan tarjoavan palveluja Euroopan unionissa, kun se antaa yhdessä tai useammassa jäsenvaltiossa toimiville käyttäjille mahdollisuuden käyttää palvelujaan ja kun sillä on huomattava yhteys unioniin esimerkiksi siten, että sillä on toimipaikka jäsenvaltiossa tai se tarjoaa palveluja suurelle määrälle käyttäjiä kyseisessä jäsenvaltiossa. Niiden palveluntarjoajien, joilla ei ole toimipaikkaa Euroopan unionissa, on nimettävä oikeudellinen edustaja, jolle annettu esittämismääräys on täytäntöönpanokelpoinen.\nEurooppa-neuvosto on korostanut tämän kysymyksen tärkeyttä sekä sisäiseltä että ulkoiselta kannalta. Eurooppa-neuvoston päätelmissä 18. lokakuuta 2018 todetaan, että ”olisi löydettävä ratkaisuja, joilla varmistetaan sähköisen todistusaineiston nopea ja tehokas saatavuus yli rajojen, jotta terrorismia ja muita vakavan ja järjestäytyneen rikollisuuden muotoja voidaan torjua tuloksellisesti sekä EU:ssa että kansainvälisesti. Sähköistä todistusaineistoa ja rahoitustietojen saatavuutta sekä rahanpesun tehokkaampaa torjuntaa koskevista komission ehdotuksista olisi päästävä sopuun vaalikauden loppuun mennessä 9 . Komission olisi myös pikaisesti esitettävä neuvotteluvaltuuksia sähköistä todistusaineistoa koskevia kansainvälisiä neuvotteluja varten.”\nSähköistä todistusaineistoa koskevat komission ehdotukset luovat pohjan koordinoidulle ja johdonmukaiselle lähestymistavalle, jota noudatetaan Euroopan unionin sisällä ja jota Euroopan unioni noudattaa kansainvälisesti. Siinä otetaan asianmukaisesti huomioon unionin säännöt, myös jäsenvaltioiden ja niiden kansalaisten välisen syrjintäkiellon osalta. Vaikka komissio totesi jo sähköistä todistusaineistoa koskevien ehdotusten vaikutustenarvioinnissa, että ehdotuksia olisi hyödyllistä täydentää sähköisen todistusaineiston rajatylittävää saatavuutta koskevilla kahden- tai monenvälisillä sopimuksilla tarvittavine suojalausekkeineen, komissio päätti ehdottaa EU:lle omia sääntöjä sähköisen todistusaineiston rajatylittävän saatavuuden edellyttämistä menettelyistä ja suojatoimista jo ennen neuvottelujen aloittamista kolmansien osapuolten kanssa.\nKansainvälisellä tasolla käydään keskusteluja tietoverkkorikollisuutta koskevan Euroopan neuvoston yleissopimuksen 10 toisesta lisäpöytäkirjasta käytävien neuvottelujen yhteydessä. Sähköisen todistusaineiston rajatylittävä saatavuus on ollut viime aikoina säännöllisesti esillä EU:n ja Yhdysvaltojen oikeus- ja sisäasioiden ministerikokouksissa.\nKomissio aikoo esittää samaan aikaan suositukset neuvottelujen aloittamiseksi Yhdysvaltojen kanssa ja osallistumiseksi tietoverkkorikollisuutta koskevan Euroopan neuvoston yleissopimuksen toisesta lisäpöytäkirjasta käytäviin neuvotteluihin. Vaikka nämä kaksi prosessia edistyvät eri tahtiin, niissä käsitellään toisiinsa liittyviä kysymyksiä, ja yksissä neuvotteluissa tehdyillä sitoumuksilla voi olla suora vaikutus toisiin neuvotteluihin.\nVaikka sähköistä todistusaineistoa koskevissa ehdotuksissa otetaan huomioon EU:n markkinoilla toimivien erityyppisten palveluntarjoajien tilanne, vaarana on, että velvoitteet ovat ristiriidassa kolmansien maiden lakien kanssa. Jotta näihin ristiriitoihin voitaisiin puuttua ja jotta noudatettaisiin kansainvälisen kohteliaisuuden periaatetta, sähköistä todistusaineistoa koskeviin ehdotuksiin sisältyy erityismekanismi siltä varalta, että palveluntarjoajalle syntyy kolmannen maan laista ristiriitaisia velvoitteita todistusaineistoa pyydettäessä. Näihin mekanismeihin kuuluu uudelleentarkastelumenettely tilanteen selvittämiseksi. Euroopan unionin ja Yhdysvaltojen sopimuksella olisi pyrittävä ehkäisemään ristiriitaisia velvoitteita näiden osapuolten välillä.\nKeskeiset palveluntarjoajat, joilla on rikostutkinnan kannalta tärkeää todistusaineistoa, toimivat Yhdysvaltojen lainkäyttövallan alaisuudessa. Tallennettua viestintää koskevassa vuoden 1986 laissa (Stored Communication Act) kielletään sisältötietojen luovuttaminen, kun taas muita kuin sisältötietoja voidaan antaa vapaaehtoisesti. Yhdysvaltojen kongressi hyväksyi 23. maaliskuuta 2018 tietojen laillista käyttöä ulkomailla koskevan lain (Clarifying Lawful Overseas Use of Data Act, CLOUD Act). Sillä muutetaan tallennettua viestintää koskevaa vuoden 1986 lakia selventämällä, että Yhdysvaltojen palveluntarjoajien on noudatettava Yhdysvaltojen määräyksiä luovuttaa sisältötietoja ja muita kuin sisältötietoja riippumatta siitä, minne kyseiset tiedot on tallennettu, mikä kattaa esimerkiksi Euroopan unioniin tallennetut tiedot. Säädöksessä myös sallitaan sellaisten toimeenpanosopimusten tekeminen ulkomaiden hallitusten kanssa, joiden perusteella yhdysvaltalaiset palveluntarjoajat voisivat toimittaa sisältötietoja suoraan kyseisten maiden viranomaisille. CLOUD Act -lain soveltamisalaan kuuluvat tallennetut tiedot ja langallisen tai langattoman verkon viestinnän kaappaus, ja rikollisuudesta se kattaa ”vakavat rikokset”. Ulkomaiden hallitusten kanssa tehtävien toimeenpanosopimusten on sisällettävä tiettyjä ehtoja, joiden mukaan kyseisellä maalla on käytössä riittävät suojatoimet, jotka rajoittavat Yhdysvaltojen kansalaisiin liittyvien tietojen saatavuutta.\nTämän aloitteen tarkoituksena on ratkaista yhteisten sääntöjen avulla se oikeudellinen kysymys, joka koskee palveluntarjoajilla Euroopan unionissa tai Yhdysvalloissa olevien sisältötietojen ja muiden kuin sisältötietojen saatavuutta. Tämä aloite täydentäisi kansainvälisen sopimuksen avulla sähköistä todistusaineistoa koskevia EU:n sisäisiä ehdotuksia lainvalintakysymyksissä, etenkin sisältötietojen osalta, ja nopeuttaisi sähköisen todistusaineiston saantia. Tämä suositus sisältää neuvotteluohjeet, jotka koskevat neuvottelujen aloittamista sähköisen todistusaineiston rajatylittävää saatavuutta koskevasta EU:n laajuisesta sopimuksesta Yhdysvaltojen kanssa. Euroopan unionin etu on kattava sopimus Yhdysvaltojen kanssa sekä eurooppalaisten oikeuksien ja arvojen (kuten yksityisyyden- ja henkilötietojensuojan) turvaamiseksi että sen omien turvallisuusetujen näkökulmasta.\nKuten edellä on mainittu, Yhdysvaltojen lainsäädäntö nykymuodossaan (tallennettua viestintää koskeva vuoden 1986 laki, Stored Communications Act) kieltää yhdysvaltalaisia palveluntarjoajia vastaamasta ulkomaiden lainvalvontaviranomaisten esittämiin sisältötietoja koskeviin pyyntöihin. Yhdysvaltojen lainsäädännössä edellytetään tällä hetkellä, että ennen kolmannen maan keskinäistä oikeusapua koskevan pyynnön täytäntöönpanoa osoitetaan ”todennäköisen syyn” kriteerin täyttyminen. Euroopan unionin jäsenvaltioiden palveluntarjoajat eivät nykyisellään voi vastata kolmansien maiden viranomaisten esittämiin suoriin pyyntöihin. EU:n ja Yhdysvaltojen välinen sopimus täydentäisi sähköistä todistusaineistoa koskevien ehdotusten tavoitetta ja vaikutusta, erityisesti kun on kyse yhdysvaltalaisten palveluntarjoajien hallussa Yhdysvalloissa olevista sisältötiedoista. Se mahdollistaisi suoran yhteistyön palveluntarjoajan kanssa luomalla oikeusviranomaisille tehokkaamman oikeudellisen kehyksen, sillä EU:n toimijoilla on tällä hetkellä vaikeuksia saada sisältötietoja keskinäistä oikeusapua koskevilla pyynnöillä.\nKoska Yhdysvalloille osoitetaan koko ajan enemmän keskinäistä oikeusapua koskevia pyyntöjä, Yhdysvaltojen viranomaiset ovat kannustaneet EU:n lainvalvontaviranomaisia ja oikeusviranomaisia pyytämään muita kuin sisältötietoja suoraan yhdysvaltalaisilta palveluntarjoajilta. Yhdysvaltojen lainsäädännön mukaan yhdysvaltalaiset palveluntarjoajat voivat vastata niihin mutta niitä ei velvoiteta siihen. EU:n ja Yhdysvaltojen välinen sopimus toisi EU:n viranomaisille lisää varmuutta ja selkeät menettelytakeet ja vähentäisi hajanaisuutta yhdysvaltalaisten palveluntarjoajien hallussa olevien muiden kuin sisältötietojen saannissa. Se mahdollistaisi myös Yhdysvaltojen viranomaisten vastavuoroisen pääsyn EU:n palveluntarjoajien hallussa oleviin tietoihin.\nSuositus neuvoston päätökseksi koskee neuvottelujen aloittamista Euroopan unionin ja Yhdysvaltojen välillä, jotta saataisiin aikaan transatlanttinen sopimus sähköisen todistusaineiston rajatylittävästä saannista suoraan palveluntarjoajilta rikosoikeudellisia menettelyjä varten. Sillä pyritään mukauttamaan yhteistyömekanismit digitaaliseen aikakauteen ja antamaan oikeuslaitokselle ja lainvalvontaviranomaisille välineet puuttua rikollisten viestintään ja torjua rikollisuuden nykymuotoja.\nEuroopan unionin ja Yhdysvaltojen välisestä sopimuksesta olisi monia käytännön etuja:\n·Siinä määrättäisiin oikeusviranomaisten vastavuoroisesta sisältötietojen saannista.\n·Siinä määrättäisiin muiden kuin sisältötietojen saannista oikeusviranomaisten määräysten perusteella, varmistettaisiin EU:n ja Yhdysvaltojen viranomaisten vastavuoroinen tietojen saanti sekä tarkistettaisiin suoran yhteistyön edellytyksiä ja suojatoimia palveluntarjoajien kannalta.\n·Se parantaisi oikeusviranomaisten mahdollisuuksia saada tietoja ajoissa.\n·Sillä ratkaistaisiin lainvalintaan liittyviä ongelmia.\n·Sillä vähennettäisiin sääntöjen ja menettelyjen hajanaisuuden riskiä ja yhdenmukaistettaisiin oikeudet ja suojatoimet yksillä kaikki EU:n jäsenvaltiot kattavilla neuvotteluilla Yhdysvaltojen kanssa. Näin varmistettaisiin EU:n kaikkien jäsenvaltioiden ja niiden kansalaisten tasapuolinen kohtelu ilman syrjintää.\n·Se selkeyttäisi määräysten palveluntarjoajia sitovaa luonnetta ja täytäntöönpanoa ja täsmentäisi myös oikeusviranomaisten velvollisuuksia.\nSopimuksen ehdoksi olisi asetettava vahvat suojamekanismit perusoikeuksien turvaamiseksi. Neuvotteluohjeilla pyritään parantamaan viranomaisten, palveluntarjoajien ja asianomaisten henkilöiden oikeusvarmuutta, varmistamaan oikeasuhteisuus, perusoikeuksien suojelu, läpinäkyvyys sekä oikeusviranomaisten ja palveluntarjoajien vastuuvelvollisuus.\n3. KYSEISEN POLITIIKANALAN KESKEISET SÄÄNNÖKSET\nEU:n nykyinen oikeudellinen kehys koostuu rikosasioihin liittyvistä unionin yhteistyövälineistä, joita ovat esimerkiksi direktiivi 2014/41/EU rikosasioita koskevasta eurooppalaisesta tutkintamääräyksestä 11 , yleissopimus keskinäisestä oikeusavusta rikosasioissa Euroopan unionin jäsenvaltioiden välillä 12 , Eurojustia koskeva asetus (EU) 2018/1727 13 , Europolia koskeva asetus (EU) 2016/794 14 , neuvoston puitepäätös 2002/465/YOS yhteisistä tutkintaryhmistä 15 sekä asetusehdotus verkossa tapahtuvan terroristisen sisällön levittämisen estämisestä 16 .\nKomissio esitti 17. huhtikuuta 2018 neuvostolle ja Euroopan parlamentille ehdotukset asetukseksi sähköistä todistusaineistoa rikosoikeudellisissa asioissa koskevista eurooppalaisista esittämis- ja säilyttämismääräyksistä 17 ja direktiiviksi yhdenmukaisista säännöistä laillisten edustajien nimeämiseksi todistusaineiston keräämistä varten rikosoikeudellisissa menettelyissä 18 . Lisäksi Euroopan unioni on tehnyt useita kahdenvälisiä sopimuksia unionin ja kolmansien maiden välillä, kuten keskinäisestä oikeusapua koskevan sopimuksen Yhdysvaltojen kanssa 19 . Tämä sopimus on tarkoitettu täydentämään näitä järjestelyjä.\nTämän neuvoston päätössuosituksen soveltamisalaan kuuluvia henkilötietoja suojellaan ja voidaan käsitellä ainoastaan yleisen tietosuoja-asetuksen 20 mukaisesti. Euroopan unionin viranomaisten on lisäksi sovellettava poliisi- ja rikosoikeusviranomaisia koskevaa tietosuojadirektiiviä (direktiivi lainvalvontatarkoituksessa käsiteltyjen henkilötietojen suojasta) 21 . Sopimuksella olisi täydennettävä EU:n ja Yhdysvaltojen välistä tietosuojaa koskevaa puitesopimusta, joka tuli voimaan 1. helmikuuta 2017, ja oikeussuojakeinoja koskevaa Yhdysvaltojen lakia (Judicial Redress Act) laajentamalla Yhdysvaltojen kongressin 24. helmikuuta 2016 hyväksymän tietosuojalain (Privacy Act) edut koskemaan EU:n kansalaisia.\nTämän neuvoston päätössuosituksen soveltamisalaan kuuluva sähköinen viestintä on suojattu ja sitä voidaan käsitellä ainoastaan direktiivin 2002/58/EY 22 (sähköisen viestinnän tietosuojadirektiivi) mukaisesti.\nSopimuksessa olisi kunnioitettava perusoikeuksia ja -vapauksia sekä EU:n lainsäädännön yleisiä periaatteita, jotka on vahvistettu Euroopan unionin perussopimuksissa ja perusoikeuskirjassa, prosessuaalisia oikeuksia (mukaan lukien oikeus tehokkaisiin oikeussuojakeinoihin ja oikeudenmukaiseen oikeudenkäyntiin, syyttömyysolettama ja oikeus puolustukseen), laillisuusperiaatetta ja rikoksista määrättävien rangaistusten oikeasuhteisuuden periaatetta sekä näihin liittyviä lainvalvonta- ja oikeusviranomaisten velvollisuuksia. Siltä osin kuin on kyse tarvittavista tietosuojatakeista siirrettäessä henkilötietoja Euroopan unionista Yhdysvaltojen lainvalvontaviranomaisille, EU:n ja Yhdysvaltojen välisen tietosuojaa koskevan puitesopimuksen sovellettavia määräyksiä täydennetään lisätakeilla, joissa otetaan huomioon asianomaisten tietoluokkien arkaluontoisuusaste ja erityisvaatimukset, joita liittyy sähköisen todistusaineiston siirtoon suoraan palveluntarjoajilta.\nSopimus ei myöskään saisi vaikuttaa muihin voimassa oleviin kansainvälisiin sopimuksiin viranomaisten välisestä oikeudellisesta yhteistyöstä rikosasioissa, kuten EU:n ja Yhdysvaltojen keskinäistä oikeusapua koskevaan sopimukseen. Sopimuksen olisi oltava Yhdysvaltojen ja Euroopan unionin kahdenvälisissä suhteissa ensisijainen tietoverkkorikollisuutta koskevan Euroopan neuvoston yleissopimuksen toista lisäpöytäkirjaa koskevissa neuvotteluissa saavutettuun sopimukseen tai järjestelyyn nähden.\nEuroopan unionin toiminnasta tehdyn sopimuksen 218 artiklan 3 ja 4 kohdan mukaisesti neuvoston on annettava lupa aloittaa neuvottelut, hyväksyttävä neuvotteluohjeet ja annettava lupa sopimuksen allekirjoittamiseen ja tekemiseen.\nSopimuksella saattaa olla vaikutusta tiettyihin perusoikeuksiin:\n·niiden yksilöiden oikeudet, joiden tietoja käsitellään, mukaan lukien oikeus henkilötietojen suojaan; oikeus yksityis- ja perhe-elämän, kodin ja viestien kunnioittamiseen; oikeus sananvapauteen ja kokoontumisvapauteen; oikeus tehokkaisiin oikeussuojakeinoihin, oikeudenmukaiseen oikeudenkäyntiin ja syyttömyysolettamaan, oikeus puolustukseen, laillisuusperiaate ja rikoksista määrättävien rangaistusten oikeasuhteisuuden periaate;\n·palveluntarjoajan oikeudet: elinkeinovapaus ja oikeus tehokkaisiin oikeussuojakeinoihin;\n·henkilöiden oikeus vapauteen ja turvallisuuteen.\nKun otetaan huomioon asiaa koskeva yksityisyydensuoja- ja tietosuojasäännöstö, sopimukseen olisi sisällytettävä riittävät ja merkittävät suojalausekkeet sen varmistamiseksi, että näiden henkilöiden oikeudet suojataan EU:n lainsäädännön yleisten periaatteiden ja Euroopan unionin tuomioistuimen asiaa koskevan oikeuskäytännön mukaisesti.\nEU:n ja Yhdysvaltojen sopimuksen olisi sovittava yhteen sähköistä todistusaineistoa koskevien komission ehdotusten kanssa ottaen myös huomioon niiden kehityksen lainsäädäntömenettelyssä ja sen, millaisina ne lopulta hyväksytään.\nNeuvotteluissa on tärkeää käsitellä niiden rikosoikeudellisten menettelyjen määrittelyä, joita varten tällaisia tietoja voitaisiin saada, sopimuksen kattamien tietojen tyyppiä, määräyksen antamista koskevia vaatimuksia, oikeussuojakeinoja ja kyseeseen tulevia rikoksia, jotta voitaisiin välttää lainvalintaongelmia ja parantaa viranomaisten tiedonsaantia. Määritelmien ja soveltamisalan olisi oltava yhteneväiset EU:n sisäisten sähköistä todistusaineistoa koskevien sääntöjen ja niiden kehityksen kanssa.\nKomissio uskoo, että kattavan sopimuksen aikaansaaminen on sekä EU:n että Yhdysvaltojen edun mukaista, koska se antaisi oikeudellisen selvyyden molempien osapuolten oikeus- ja lainvalvontaviranomaisille ja sillä vältettäisiin palvelutarjoajille aiheutuvat ristiriitaiset oikeudelliset velvoitteet. Tämä on myös ainoa tapa välttää se, että EU:n kansalaisiin ja palveluntarjoajiin sovelletaan eri sääntöjä kansallisuudesta riippuen.\nSopimuksella olisi selkeytettävä määräysten palveluntarjoajia sitovaa luonnetta ja täytäntöönpanoa sekä määriteltävä oikeusviranomaisten velvollisuudet.\nKomissio ehdottaa neuvotteluohjeiden 1–3 kohdassa, että sopimukselle asetettaisiin kolme päätavoitetta: vahvistetaan yhteiset säännöt ja ratkaistaan lainvalintakysymykset tilanteissa, joissa yhden sopimuspuolen oikeusviranomainen antaa sisältötietoja ja muita kuin sisältötietoja koskevan määräyksen sellaiselle palveluntarjoajalle, johon sovelletaan toisen sopimuspuolen lainsäädäntöä; sallitaan vastavuoroisesti sähköisen todistusaineiston siirto tällaisen määräyksen perusteella suoraan palveluntarjoajalta määräyksen antaneelle viranomaiselle; ja varmistetaan Euroopan unionin perussopimuksissa ja perusoikeuskirjassa vahvistettujen perusoikeuksien ja -vapauksien sekä unionin oikeuden yleisten periaatteiden kunnioittaminen.\nNeuvotteluohjeiden 4 kohdassa komissio ehdottaa, että sopimusta sovellettaisiin rikosoikeudellisissa menettelyissä sekä esitutkinta- että oikeudenkäyntivaiheissa. Sopimuksen olisi sovittava yhteen sähköistä todistusaineistoa rikosoikeudellisissa asioissa koskevista eurooppalaisista esittämis- ja säilyttämismääräyksistä annetun asetusehdotuksen 3 artiklan kanssa. Sekä esitutkinta- että oikeudenkäyntivaiheessa sovelletaan asianomaisia henkilöitä koskevaa oikeussuojaa ja erityisesti rikosoikeudellisia menettelytakeita.\nNeuvotteluohjeiden 5 kohdassa komissio esittää, että sopimuksella luotaisiin sopimuspuolille vastavuoroiset oikeudet ja velvollisuudet.\nNeuvotteluohjeiden 6 kohdassa komissio ehdottaa, että sopimuksessa vahvistetaan sen soveltamisalaan kuuluvien tietojen määritelmät ja tyypit sekä sisältötietojen että muiden kuin sisältötietojen osalta. Sisältötiedot sisältävät sähköisen viestinnän sisällön, ja ne muodostavat yksityisyyteen eniten puuttuvan sähköisen todistusaineiston luokan. Muut kuin sisältötiedot kattavat sekä tilaajatiedot, jotka ovat rikostutkinnassa yleisimmin pyydetty tietotyyppi, että viestiliikennetiedot, jotka sisältävät tietoja sähköisten viestien lähettäjistä ja vastaanottajista ja metatietoja viestinnän ajoituksesta, tiheydestä ja kestosta.\nNeuvotteluohjeiden 7 kohdassa komissio ehdottaa, että sopimuksessa määriteltäisiin sen soveltamisala tarkasti sen mukaan, mitkä rikokset se kattaa ja mitä vähimmäisseuraamusten tasoa edellytetään. Sopimuksen olisi sovittava yhteen sähköistä todistusaineistoa rikosoikeudellisissa asioissa koskevista eurooppalaisista esittämis- ja säilyttämismääräyksistä annetun asetusehdotuksen 5 artiklan 4 kohdan kanssa. Määräyksen antava viranomainen olisi velvoitettava varmistamaan kussakin tapauksessa, että toimenpide on välttämätön ja oikeasuhteinen ottaen muun muassa huomioon tutkittavana olevan rikoksen vakavuuden. Sopimuksen olisi sisällettävä asianmukaiset vähimmäisseuraamusten raja-arvot sisältötiedon ja muun kuin sisältötiedon osalta. Sopimuksen olisi sovittava yhteen kolmen vuoden vähimmäisseuraamuksen raja-arvon kanssa, joka rajaisi välineen soveltamisalan vakavampiin rikoksiin rajoittamatta kuitenkaan kohtuuttomasti alan toimijoiden mahdollisuuksia sen käyttöön.\nKomissio ehdottaa neuvotteluohjeiden 8 kohdassa, että sopimuksessa määriteltäisiin ehdot, jotka on täytettävä ennen kuin oikeusviranomainen voi antaa asiaa koskevan määräyksen, sekä tavat, joilla määräys voidaan antaa. Sen olisi sovittava yhteen sähköistä todistusaineistoa rikosoikeudellisissa asioissa koskevista eurooppalaisista esittämis- ja säilyttämismääräyksistä annetun asetusehdotuksen 5 artiklassa esitettyjen määräyksen antamisen ehtojen kanssa.\nNeuvotteluohjeiden 9 kohdassa komissio ehdottaa, että sopimukseen sisällytetään lauseke, joka mahdollistaa epäiltyjen ja syytettyjen tehokkaat oikeussuojakeinot rikosoikeudenkäyntien aikana. Sopimuksessa olisi myös määriteltävä, missä olosuhteissa palveluntarjoajalla on oikeus vastustaa määräystä. Kohdehenkilöitä koskevien määräysten lähtökohtana on sähköistä todistusaineistoa rikosoikeudellisissa asioissa koskevista eurooppalaisista esittämis- ja säilyttämismääräyksistä annetun asetusehdotuksen 17 artikla. Sillä varmistetaan, että henkilöillä, joiden tiedot on saatu eurooppalaisen esittämismääräyksen avulla, on oikeus kansallisen lain mukaisiin tehokkaisiin oikeussuojakeinoihin rikosoikeudellisessa menettelyssä. Rekisteröityjen oikeussuojakeinot määritellään myös direktiivissä (EU) 2016/680 ja asetuksessa (EU) 2016/679. Koska määräys on sitova, se voi vaikuttaa myös palveluntarjoajien oikeuksiin, erityisesti elinkeinovapauteen ja sen edellytyksiin. Komissio ehdottaa, että sopimukseen sisällytettäisiin palveluntarjoajan oikeus esittää tiettyjä vaatimuksia määräyksen antavassa valtiossa esimerkiksi siinä tapauksessa, jos määräystä ei ole antanut tai vahvistanut oikeusviranomainen.\nNeuvotteluohjeiden 10 kohdassa komissio ehdottaa, että sopimuksessa määriteltäisiin määräyksessä tarkoitettujen tietojen toimitusaika. Sopimuksen olisi sovittava yhteen sähköistä todistusaineistoa rikosoikeudellisissa asioissa koskevista eurooppalaisista esittämis- ja säilyttämismääräyksistä annetun asetusehdotuksen 9 artiklan kanssa. Siinä velvoitetaan vastaanottajat vastaamaan tavallisesti 10 päivän kuluessa ja annetaan viranomaisille mahdollisuus asettaa perustelluissa tapauksissa lyhyempi määräaika.\nKomissio ehdottaa neuvotteluohjeiden 11 kohdassa, että sopimus ei saisi rajoittaa muiden voimassa olevien, viranomaisten välistä oikeudellista yhteistyötä rikosasioissa koskevien kansainvälisten sopimusten, kuten EU:n ja Yhdysvaltojen keskinäistä oikeusapua koskevan sopimuksen, soveltamista.\nNeuvotteluohjeiden 12 kohdassa komissio ehdottaa, että sopimuksen olisi oltava Euroopan unionin ja Yhdysvaltojen kahdenvälisissä suhteissa ensisijainen tietoverkkorikollisuutta koskevaan Euroopan neuvoston yleissopimukseen sekä yleissopimuksen toista lisäpöytäkirjaa koskevissa neuvotteluissa saavutetun sopimuksen tai järjestelyn niihin määräyksiin nähden, jotka koskevat samoja asioita kuin Yhdysvaltojen kanssa tehtävässä sopimuksessa.\nNeuvotteluohjeiden 13 kohdassa komissio ehdottaa, että sopimuksen olisi oltava symmetrinen niiden henkilöryhmien osalta, joiden tietoja ei saa pyytää sopimuksen nojalla. Sopimuksella ei saa syrjiä EU:n eri jäsenvaltioiden henkilöitä. Komissio katsoo, että tämä koko EU:n laajuinen sopimus on yksi tae tämän vaatimuksen täyttymisestä.\nNeuvotteluohjeiden 14–16 kohdassa käsitellään sopimukseen tarvittavia tietosuojatakeita. Neuvotteluohjeiden 14 kohdassa todetaan, että sopimuksessa olisi viitattava EU:n ja Yhdysvaltojen väliseen tietosuojaa koskevaan puitesopimukseen. Komissio ehdottaa 15 kohdassa, että sopimuksen olisi täydennettävä tietosuojaa koskevaa puitesopimusta uusilla suojatoimilla, joissa otetaan huomioon asianomaisten tietoluokkien arkaluontoisuusaste ja erityisvaatimukset, joita liittyy sähköisen todistusaineiston siirtoon suoraan palveluntarjoajilta sen sijaan, että tietoja siirrettäisiin viranomaisten välillä. Kohdassa 16 esitetään komission tämän sopimuksen osalta ehdottamat lisäsuojatoimet, mukaan lukien tietojen käyttötarkoituksen määrittäminen ja rajaaminen, ilmoittaminen ja tietojen siirtäminen edelleen.\nNeuvotteluohjeiden 17 kohta kattaa muut menettelylliset oikeudet, joita komissio pitää tarpeellisina, jotta voidaan ottaa huomioon erityisvaatimukset, joita liittyy sähköisen todistusaineiston siirtoon suoraan palveluntarjoajilta sen sijaan, että tietoja siirrettäisiin viranomaisten välillä. Näitä ovat muun muassa se, että tietoja ei voida vaatia käytettäväksi rikosoikeudellisessa menettelyssä, joka saattaisi johtaa kuolemanrangaistukseen, määräysten oikeasuhteisuuden vaatimus sekä erioikeuksien ja -vapauksien nojalla suojattuihin tietoihin kohdistuvat erityiset suojatoimet. Tiettyjen ammattikuntien (kuten asianajajien) erioikeudet ja -vapaudet ja vastaanottajan valtion turvallisuuteen tai puolustukseen liittyvät olennaiset edut on myös otettava huomioon oikeudenkäynnissä määräyksen antavassa valtiossa. Oikeusviranomaisen suorittama uudelleentarkastelu toimii lisätakeena.\nSopimuksen hallinnoinnin osalta komissio ehdottaa neuvotteluohjeiden 18–23 kohdassa, että sopimuksessa määrätään sen soveltamista koskevista määräajoin tehtävistä yhteisistä tarkasteluista ja sopimuksen kestosta. Siinä ehdotetaan myös määrättävän, että sopimuspuolet neuvottelevat keskenään helpottaakseen sopimuksen tulkintaa tai soveltamista koskevien riitojen ratkaisemista. Kummankin osapuolen olisi kerättävä tilastotietoja yhteisten tarkastelujen helpottamiseksi. Lisäksi neuvotteluohjeissa ehdotetaan, että tulevaan sopimukseen sisällytetään sopimuksen soveltamisen keskeyttämistä ja irtisanomista koskeva lauseke siltä varalta, jos riitaa ei voida ratkaista neuvottelumenettelyllä.\nottaa huomioon Euroopan komission suosituksen.\n(1) Komissio esitti 17 päivänä huhtikuuta 2018 ehdotukset asetukseksi sähköistä todistusaineistoa rikosoikeudellisissa asioissa koskevista eurooppalaisista esittämis- ja säilyttämismääräyksistä ja direktiiviksi yhdenmukaisista säännöistä laillisten edustajien nimeämiseksi todistusaineiston keräämistä varten rikosoikeudellisissa menettelyissä, jäljempänä ’sähköistä todistusaineistoa koskevat ehdotukset’ 23 . Neuvosto muodosti yleisnäkemyksen 24 komission asetusehdotuksesta 7 päivänä joulukuuta 2018 kokoontuneessa oikeus- ja sisäasioiden neuvostossa.\n(2) Olisi aloitettava neuvottelut sopimuksen tekemiseksi Euroopan unionin ja Amerikan yhdysvaltojen välillä oikeusviranomaisten rajat ylittävästä pääsystä palveluntarjoajan hallussa olevaan sähköiseen todistusaineistoon rikosoikeudellisissa menettelyissä.\n(3) Sopimuksen olisi sisällettävä tarvittavat perusoikeuksia ja -vapauksia koskevat suojatoimet, ja siinä olisi noudatettava Euroopan unionin perusoikeuskirjassa tunnustettuja periaatteita, erityisesti perusoikeuskirjan 7 artiklassa tunnustettua oikeutta yksityis- ja perhe-elämän, kodin ja viestien kunnioittamiseen, 8 artiklassa tunnustettua oikeutta henkilötietojen suojaan, 47 artiklassa tunnustettua oikeutta tehokkaisiin oikeussuojakeinoihin ja puolueettomaan tuomioistuimeen, 48 artiklassa tunnustettua syyttömyysolettamaa ja oikeutta puolustukseen sekä 49 artiklassa tunnustettuja laillisuusperiaatetta ja rikoksista määrättävien rangaistusten oikeasuhteisuuden periaatetta. Sopimusta olisi sovellettava näiden oikeuksien ja periaatteiden mukaisesti.\n(4) Euroopan tietosuojavaltuutettua on kuultu Euroopan parlamentin ja neuvoston asetuksen (EU) N:o 2018/1725 25 42 artiklan 1 kohdan mukaisesti, ja hän on antanut lausuntonsa ... 26 ,\nValtuutetaan komissio neuvottelemaan unionin puolesta Euroopan unionin ja Amerikan yhdysvaltojen välinen sopimus oikeusviranomaisten rajat ylittävästä pääsystä palveluntarjoajan hallussa olevaan sähköiseen todistusaineistoon rikosoikeudellisissa menettelyissä.\nNeuvottelut olisi käytävä neuvoston nimeämää erityiskomiteaa kuullen.\n(1) Keskinäistä oikeusapua koskevan EU:n ja Yhdysvaltojen vuoden 2010 sopimuksen uudelleentarkastelu, 7.4.2016, 7403/16.\n(2) Sisältötietoja voidaan luovuttaa vapaaehtoisesti ainoastaan hätätapauksissa, joihin liittyy jonkin henkilön kuoleman tai vakavan ruumiillisen vahingoittumisen vaara.\n(3) Vuoden 1986 sähköisen viestinnän tietosuojalain (Electronic Communications and Privacy Act, ECPA) 2701 §:n 2 momentti.\n(4) Yhdysvaltojen korkein oikeus käsitteli tapausta 27. helmikuuta 2018. Tuomioistuin hylkäsi kanteen 17. huhtikuuta 2018 sen jälkeen, kun osapuolet olivat ilmoittaneet, että CLOUD Act oli vahvistettu laiksi, joka mahdollistaa uuden määräyksen antamisen pyydettyjen tietojen saamiseksi Microsoftilta.\n(5) Sähköistä todistusaineistoa koskevaan pakettiin liittyvä komission vaikutustenarviointi, 17.4.2018, SWD(2018) 118 final.\n(6) Komission tiedonanto Euroopan parlamentille ja neuvostolle – Euroopan turvallisuusagenda, 28.4.2015, COM(2015) 185 final.\n(7) Ehdotus Euroopan parlamentin ja neuvoston asetukseksi sähköistä todistusaineistoa rikosoikeudellisissa asioissa koskevista eurooppalaisista esittämis- ja säilyttämismääräyksistä, 17.4.2018, COM(2018) 225 final.\n(8) Ehdotus Euroopan parlamentin ja neuvoston direktiiviksi yhdenmukaisista säännöistä laillisten edustajien nimeämiseksi todistusaineiston keräämistä varten rikosoikeudellisissa menettelyissä, 17.4.2018, COM(2018), 226 final.\n(9) Vaikka neuvottelut Euroopan parlamentin ja neuvoston kanssa ovat vielä käynnissä, neuvosto muodosti yleisnäkemyksen komission asetusehdotuksesta 7. joulukuuta 2018 kokoontuneessa oikeus- ja sisäasioiden neuvostossa.\n(10) Tietoverkkorikollisuutta koskeva Euroopan neuvoston yleissopimus (CETS N:o 185), 23.11.2001, http://conventions.coe.int .\n(11) Euroopan parlamentin ja neuvoston direktiivi 2014/41/EU , annettu 3 päivänä huhtikuuta 2014, rikosasioita koskevasta eurooppalaisesta tutkintamääräyksestä, EUVL L 130, 1.5.2014, s. 1.\n(12) Neuvoston säädös, annettu 29 päivänä toukokuuta 2000 , Euroopan unionista tehdyn sopimuksen 34 artiklan mukaisen yleissopimuksen tekemisestä keskinäisestä oikeusavusta rikosasioissa Euroopan unionin jäsenvaltioiden välillä.\n(13) Euroopan parlamentin ja neuvoston asetus (EU) 2018/1727, annettu 14 päivänä marraskuuta 2018, Euroopan unionin rikosoikeudellisen yhteistyön virastosta (Eurojust) ja neuvoston päätöksen 2002/187/YOS korvaamisesta ja kumoamisesta.\n(14) Euroopan parlamentin ja neuvoston asetus (EU) 2016/794 , annettu 11 päivänä toukokuuta 2016, Euroopan unionin lainvalvontayhteistyövirastosta (Europol) sekä neuvoston päätösten 2009/371/YOS, 2009/934/YOS, 2009/935/YOS, 2009/936/YOS ja 2009/968/YOS korvaamisesta ja kumoamisesta.\n(15) Neuvoston puitepäätös 2002/465/YOS , tehty 13 päivänä kesäkuuta 2002, yhteisistä tutkintaryhmistä.\n(16) Ehdotus asetukseksi verkossa tapahtuvan terroristisen sisällön leviämisen estämisestä, 12.9.2018, COM(2018) 640 final.\n(17) Ehdotus Euroopan parlamentin ja neuvoston asetukseksi sähköistä todistusaineistoa rikosoikeudellisissa asioissa koskevista eurooppalaisista esittämis- ja säilyttämismääräyksistä, 17.4.2018, COM(2018) 225 final.\n(18) Ehdotus Euroopan parlamentin ja neuvoston direktiiviksi yhdenmukaisista säännöistä laillisten edustajien nimeämiseksi todistusaineiston keräämistä varten rikosoikeudellisissa menettelyissä, 17.4.2018, COM(2018), 226 final.\n(19) Neuvoston päätös 2009/820/YUTP , tehty 23 päivänä lokakuuta 2009, rikoksen johdosta tapahtuvaa luovuttamista koskevan Euroopan unionin ja Amerikan yhdysvaltojen välisen sopimuksen ja keskinäistä oikeusapua koskevan Euroopan unionin ja Amerikan yhdysvaltojen välisen sopimuksen tekemisestä Euroopan unionin puolesta.\n(20) Euroopan parlamentin ja neuvoston asetus (EU) 2016/679 , annettu 27 päivänä huhtikuuta 2016, luonnollisten henkilöiden suojelusta henkilötietojen käsittelyssä sekä näiden tietojen vapaasta liikkuvuudesta ja direktiivin 95/46/EY kumoamisesta.\n(21) Euroopan parlamentin ja neuvoston direktiivi (EU) 2016/680 , annettu 27 päivänä huhtikuuta 2016, luonnollisten henkilöiden suojelusta toimivaltaisten viranomaisten suorittamassa henkilötietojen käsittelyssä rikosten ennalta estämistä, tutkimista, paljastamista tai rikoksiin liittyviä syytetoimia tai rikosoikeudellisten seuraamusten täytäntöönpanoa varten sekä näiden tietojen vapaasta liikkuvuudesta ja neuvoston puitepäätöksen 2008/977/YOS kumoamisesta.\n(22) Euroopan parlamentin ja neuvoston direktiivi 2002/58/EY, annettu 12 päivänä heinäkuuta 2002, henkilötietojen käsittelystä ja yksityisyyden suojasta sähköisen viestinnän alalla (sähköisen viestinnän tietosuojadirektiivi) (EYVL L 201, 31.7.2002, s. 37), sellaisena kuin se on muutettuna yleispalvelusta ja käyttäjien oikeuksista sähköisten viestintäverkkojen ja -palvelujen alalla annetun direktiivin 2002/22/EY, henkilötietojen käsittelystä ja yksityisyyden suojasta sähköisen viestinnän alalla annetun direktiivin 2002/58/EY ja kuluttajansuojalainsäädännön täytäntöönpanosta vastaavien kansallisten viranomaisten yhteistyöstä annetun asetuksen (EY) N:o 2006/2004 muuttamisesta 25 päivänä marraskuuta 2009 annetulla Euroopan parlamentin ja neuvoston direktiivillä 2009/136/EY.\n(23) Ehdotus Euroopan parlamentin ja neuvoston asetukseksi sähköistä todistusaineistoa rikosoikeudellisissa asioissa koskevista eurooppalaisista esittämis- ja säilyttämismääräyksistä, 17.4.2018, COM(2018) 225 final. Ehdotus Euroopan parlamentin ja neuvoston direktiiviksi yhdenmukaisista säännöistä laillisten edustajien nimeämiseksi todistusaineiston keräämistä varten rikosoikeudellisissa menettelyissä, 17.4.2018, COM(2018), 226 final.\n(24) Ehdotus Euroopan parlamentin ja neuvoston asetukseksi sähköistä todistusaineistoa rikosoikeudellisissa asioissa koskevista eurooppalaisista esittämis- ja säilyttämismääräyksistä, neuvoston yleisnäkemys, ST 15292 2018 INIT, l2.12.2018.\n(25) Euroopan parlamentin ja neuvoston asetus (EU) 2018/1725, annettu 23 päivänä lokakuuta 2018, luonnollisten henkilöiden suojelusta unionin toimielinten, elinten ja laitosten suorittamassa henkilötietojen käsittelyssä ja näiden tietojen vapaasta liikkuvuudesta sekä asetuksen (EY) N:o 45/2001 ja päätöksen N:o 1247/2002/EY kumoamisesta (EUVL L 295, 21.11.2018, s. 39).\n(26) EUVL C ...\nKomission olisi neuvotteluissa pyrittävä saavuttamaan jäljempänä tarkemmin eritellyt tavoitteet ja samalla varmistamaan, että neuvottelutulos sopii yhteen sähköistä todistusaineistoa koskevien unionin sisäisten sääntöjen kanssa ottaen myös huomioon niiden kehityksen unionin lainsäätäjien lainsäädäntömenettelyssä ja sen, millaisina ne lopulta hyväksytään. Nämä sisäiset säännöt muodostavat lähtökohdan unionin neuvottelukannalle.\n1.Vahvistetaan yhteiset säännöt ja ratkaistaan lainvalintakysymykset, jotka koskevat määräyksiä, joilla sopimuspuolen oikeusviranomaiset pyytävät sähköistä todistusaineistoa sisältötietojen ja muiden kuin sisältötietojen muodossa palveluntarjoajalta, johon sovelletaan toisen sopimuspuolen lainsäädäntöä. Tällä pyritään vähentämään käytäntöjen ja oikeudellisten sääntöjen hajanaisuuden riskiä ja parantamaan oikeusvarmuutta unionin ja Yhdysvaltojen välillä, kun hankitaan sähköistä todistusaineistoa rikosoikeudellisia menettelyjä varten.\n2.Sallitaan vastavuoroisesti sähköisen todistusaineiston siirtäminen suoraan palveluntarjoajalta sitä pyytävälle viranomaiselle edellä esitetyn mukaisesti.\n3.Varmistetaan Euroopan unionin perussopimuksissa ja perusoikeuskirjassa vahvistettujen perusoikeuksien ja -vapauksien sekä EU:n oikeuden yleisten periaatteiden kunnioittaminen, mukaan lukien suhteellisuusperiaate, prosessuaaliset oikeudet, syyttömyysolettama ja rikosoikeudellisten menettelyjen kohteena olevien henkilöiden oikeus puolustukseen sekä yksityisyydensuoja ja henkilötietojen ja viestinnän tietosuoja tällaisia tietoja käsiteltäessä, mukaan lukien siirrettäessä tietoja kolmansien maiden lainvalvontaviranomaisille, sekä tähän liittyvät lainvalvonta- ja oikeusviranomaisten velvoitteet.\nSopimuksen 1 osassa esitettävien tavoitteiden saavuttamiseksi sopimuksessa olisi käsiteltävä erityisesti jäljempänä esitettäviä seikkoja.\n2.SOPIMUKSEN LUONNE JA SOVELTAMISALA\n4.Sopimusta olisi sovellettava rikosoikeudellisissa menettelyissä sekä esitutkinta- että oikeudenkäyntivaiheissa.\n5.Sopimuksella olisi luotava osapuolille vastavuoroiset oikeudet ja velvollisuudet.\n6.Sopimuksessa olisi vahvistettava sen soveltamisalaan kuuluvien tietojen määritelmät ja tyypit sekä sisältötietojen että muiden kuin sisältötietojen osalta.\n7.Sopimuksessa olisi määriteltävä sen soveltamisala tarkasti sen mukaan, mitkä rikokset se kattaa ja mitä vähimmäisseuraamusta edellytetään.\n8.Sopimuksessa olisi määriteltävä ehdot, jotka on täytettävä ennen kuin oikeusviranomainen voi antaa asiaa koskevan määräyksen, sekä tavat, joilla määräys voidaan antaa.\n9.Sopimukseen olisi sisällytettävä lauseke, joka mahdollistaa rekisteröityjen tehokkaat oikeussuojakeinot rikosoikeudenkäyntien aikana. Sopimuksessa olisi myös määriteltävä, missä olosuhteissa palveluntarjoajalla on oikeus vastustaa määräystä.\n10.Sopimuksessa olisi määriteltävä määräyksellä pyydettyjen tietojen toimitusaika.\n11.Sopimus ei saisi vaikuttaa muihin voimassa oleviin kansainvälisiin sopimuksiin viranomaisten välisestä oikeudellisesta yhteistyöstä rikosasioissa, kuten EU:n ja Yhdysvaltojen keskinäistä oikeusapua koskevaan sopimukseen.\n12.Sopimuksen olisi oltava unionin ja Yhdysvaltojen kahdenvälisissä suhteissa ensisijainen tietoverkkorikollisuutta koskevaan Euroopan neuvoston yleissopimukseen sekä yleissopimuksen toista lisäpöytäkirjaa koskevissa neuvotteluissa saavutetun sopimuksen tai järjestelyn niihin määräyksiin nähden, jotka koskevat samoja asioita kuin Yhdysvaltojen kanssa tehtävä sopimus.\n13.Sopimuksen olisi oltava vastavuoroinen niiden henkilöryhmien osalta, joiden tietoja ei saa pyytää sopimuksen nojalla. Sopimuksella ei saa syrjiä eri jäsenvaltioiden henkilöitä.\n14.Sopimuksessa olisi viitattava EU:n ja Yhdysvaltojen väliseen tietosuojaa koskevaan puitesopimukseen, joka tuli voimaan 1 päivänä helmikuuta 2017.\n15.Sopimuksen olisi täydennettävä tietosuojaa koskevaa puitesopimusta uusilla suojatoimilla, joissa otetaan huomioon asianomaisten tietoluokkien arkaluontoisuusaste ja erityisvaatimukset, joita liittyy sähköisen todistusaineiston siirtoon suoraan palveluntarjoajilta sen sijaan, että tietoja siirrettäisiin viranomaisten välillä.\n16.Sopimukseen olisi sisällytettävä muun muassa seuraavat yksityisyydensuojaa ja tietosuojaa koskevat lisätakeet, joita tarkistetaan sopimuksen soveltamisalan mukaan:\n(a)Määritellään tarkoitukset, joita varten henkilötietoja ja sähköisen viestinnän tietoja voidaan pyytää ja siirtää.\n(b)Edellytetään, että määräys rajoittuu henkilötietoihin ja sähköisen viestinnän tietoihin, jotka ovat välttämättömiä ja suhteutettuja tarkoituksiin, joita varten niitä pyydetään.\n(c)Edellytetään, että jos tietoja käyttää sellainen Yhdysvaltojen viranomainen tai ne luovutetaan sellaiselle viranomaiselle, jota puitesopimus ei sido, asiasta on ilmoitettava sen jäsenvaltion ilmoittamille toimivaltaisille oikeusviranomaisille, johon palveluntarjoaja on sijoittautunut tai jossa se on edustettuna, ja näiltä on pyydettävä etukäteen lupa. Lisäksi määrätään, että tällainen käyttö tai siirto voidaan sallia ainoastaan, jos varmistetaan, että vastaanottava viranomainen tosiasiallisesti suojaa henkilötiedot ja sähköisen viestinnän tiedot sopimuksen määräysten mukaisesti. Harkitessaan tällaisen ennakkoluvan antamista toimivaltaisen oikeusviranomaisen olisi otettava asianmukaisesti huomioon kaikki merkitykselliset tekijät, mukaan lukien rikoksen vakavuus ja tarkoitus, jota varten tiedot on alun perin siirretty.\n(d)Edellytetään, että tietoja voidaan siirtää edelleen muihin kolmansiin maihin ainoastaan rikosten, mukaan lukien terrorismi, ehkäisemisestä, tutkimisesta, paljastamisesta tai syytetoimista vastaaville lainvalvontaviranomaisille ja asiasta on ilmoitettava sen jäsenvaltion ilmoittamille toimivaltaisille oikeusviranomaisille, johon palveluntarjoaja on sijoittautunut tai jossa se on edustettuna, ja näiltä on pyydettävä etukäteen lupa. Harkitessaan tällaisen ennakkoluvan antamista toimivaltaisen oikeusviranomaisen olisi otettava huomioon puitesopimuksen 7 artiklan 2 kohdassa esitetyt tekijät.\n(e)Sopimuksessa voidaan ottaa huomioon poikkeukselliset olosuhteet ja vaadittavat suojatoimet siltä varalta, että tietoja siirretään edelleen ilman ennakkolupaa, jos kyseessä on jäsenvaltion tai kolmannen maan yleiseen turvallisuuteen kohdistuva vakava ja välitön uhka.\n(f)Ilmoitus turvallisuushäiriöstä sen jäsenvaltion ilmoittamille toimivaltaisille viranomaisille, johon palveluntarjoaja on sijoittautunut tai jossa se on edustettuna, on tehtävä puitesopimuksen 10 artiklan 2 kohdan mukaisesti.\n17.Sopimukseen olisi sisällytettävä muun muassa seuraavat prosessuaalisia oikeuksia koskevat lisätakeet, joita tarkistetaan sopimuksen soveltamisalan mukaan:\n(a)asianmukaiset takeet sen varmistamiseksi, että tietoja ei voida vaatia käytettäväksi rikosoikeudellisessa menettelyssä, joka saattaisi johtaa kuolemanrangaistukseen;\n(b)asianmukaiset ehdot, joilla varmistetaan sähköisen todistusaineiston luovuttamista koskevien määräysten tarpeellisuus ja joissa eritellään tarpeen mukaan erityisesti eri tietoluokat;\n(c)niihin henkilöihin sovellettavat rikosoikeudelliset menettelytakeet, joita tietojen luovuttamista koskeva määräys koskee;\n(d)erioikeuksien ja -vapauksien nojalla suojattuihin tietoihin sovellettavat erityiset suojatoimet;\n(e)viranomaisten ja palveluntarjoajien luottamuksellisuutta koskevat takeet, mukaan lukien salassapitovaatimukset.\n18.Sopimuksessa olisi määrättävä sen soveltamista koskevista määräajoin tehtävistä yhteisistä tarkasteluista ja tarkasteltava, miten niitä voidaan hyödyntää mahdollisimman tehokkaasti. Kummankin osapuolen olisi kerättävä tilastotietoja yhteisten tarkastelujen helpottamiseksi.\n19.Sopimukseen olisi sisällytettävä lauseke sen voimassaoloajasta. Neuvottelutulosten perusteella arvioidaan, olisiko voimassaolon oltava ajallisesti määrittelemätön vai määritelty. Kummassakin tapauksessa siihen olisi sisällytettävä määräys, jossa edellytetään, että sopimusta tarkistetaan aikanaan.\n20.Sopimuksessa olisi määrättävä, että sopimuspuolet neuvottelevat keskenään helpottaakseen sopimuksen tulkintaa tai soveltamista koskevien riitojen ratkaisemista.\n21.Sopimuksessa olisi määrättävä, että kumpi tahansa osapuoli voi keskeyttää sopimuksen soveltamisen tai irtisanoa sopimuksen, jos riitaa ei voida ratkaista neuvottelumenettelyllä.\n22.Sopimukseen olisi sisällytettävä lauseke sen alueellisesta soveltamisesta.\n23.Sopimus on yhtä todistusvoimainen kaikilla unionin virallisilla kielillä.


Korona info | R5 Athletics and Health\nTOIMINTAMALLIT JA RAJOITUKSET R5 Athletics and Health Metsälässä 1.5.2021 -\nR5 Athletics and Health Metsälässä on voimassa tässä yhteenvedossa mainitut toimintamallit maailmantilanteesta sekä siirtymästä koronatasolle 2 johtuen. Noudatathan seuraavia ohjeita ja rajoituksia harjoitellessa salilla, kuntotestauksessa, hieronnassa tai vastaanotolla sekä itsenäisesi harjoitellessa kuntosalilla.\nTOIMENPITEET JA TOIMINTAMALLIMME KORONATILANTEESSA\nNämä toimintamallit pohjautuvat tartuntalain mukaiseen päätöksen ja sen pohjalta ohessa kirjallinen suunnitelma siitä, miten ne mahdollistavat tosiasiallisen välimatkan pidon asiakkaille.\nOdotamme jokaisen asiakkaamme noudattavan näitä toimintamalleja. Meillä kaikilla on yhteinen vastuu tässä koronatilanteessa. Kiitos yhteistyöstäsi jo etukäteen.\nR5 palveluihin pääsee osallistumaan vain verkkovarauksen kautta, jolloin pystymme seuraamaan tiloissamme asioivien ihmisten määrää. Kaikki toiminta on yhdessä valmentajan tai terapeutin kanssa. Olemme rajanneet salimme maksimikapasiteettia, yhtä aikaa salillamme voi tällä hetkellä harjoitella alle 10 henkilöä.\nValmennus, vastaanotto ja kuntotestit tapahtuvat eri kaikki tiloissa ja niihin on omat sisäänkäynnit rappukäytävästä ja omat odotustilat. Yleisissä tiloissa oleskelua on rajoitettu, siivousta tehostettu ja käsiendesinfiointi mahdollisuus kaikissa tiloissa.\nTiloissamme huonekorkeutta on reilusti, koronan aikana olemme lisänneet tilojen ilmanvaihtoa. Harjoittelutilaa on yli 5m2 / osallistuja, jolloin turvallisten etäisyyksien ylläpitäminen on mahdollista.\nRyhmäliikunta ja isojen ryhmien harjoittelu on keskeytetty kokonaan. Pienryhmäharjoittelua toteutetaan rajoitetusti salin maksimikapasiteetin puitteissa.\nKertaathan toimintamallimme ennen asiointia R5 Athletics and Health Metsälässä:\n• Varathan aikasi ajanvarauskalenterista, ja tulethan paikalle sovittuna aikana, niin että odotustiloissa oleskelua tulee mahdollisimman vähän. Huomioi turvavälit muihin asiakkaisiin ja henkilökuntaan. Kuntosalille voit tulla omalla jäsenkortilla kuntosalin aikioloaikojen puitteissa.\n• Mikäli mahdollista, saavu valmennukseen, kuntotestiin ja vastaanotolle jo valmiiksi treeniasussa ja käytä pukutiloja mahdollisimman vähäiseen vaatevaihtoon. Toimi puku- ja pesutiloissa ripeästi, muut asiakkaat ja turvavälit huomioiden.\n• Muista ottaa mukaan oma juomapullo ja hikipyyhe. Ja otathan myös omat tavarasi mukaan lähtiessäsi.\n• Salilla on käytössä rajatusti harjoittelupaikkoja, joka mahdollistaa runsaat turvavälit asiakkaille. Vältä turhaa liikehdintää salilla, mikäli salilla on muita treenaajia.\n• Puhdista salilla käyttämäsi matot ja välineet treenin jälkeen. Desinfiointiainetta ja pyyhkeitä on tarjolla salilla. Palauta välineet omille paikoilleen. Vältä turhaa koskettelua välineisiin, joita et käytä.\n• Pese kädet mennen tullen ja käytä käsidesiä, jota on tarjolla eri puolilla tiloissamme. Suosittelemme maskin käyttöä tiloissamme. Otathan oman maskin, mikäli mahdollista. Meiltä saat myös kertakäyttöisen maskin tarvittaessa. Henkilökuntamme käyttää maskeja kaikissa asiakastilanteissa.\n• Tehdään yhdessä meille turvalliset ja miellyttävät olosuhteet kehittymiselle!\nMUUT TOIMINTAOHJEET R5 ATHLETICS AND HEALTH METSÄLÄSSÄ ASIOIDESSASI\n• Kasvomaskin käyttöä suositellaan, mikäli kasvomaskin käyttöön ei ole terveydellistä estettä. Käytäthän maskia saapuessa, pukutiloissa ja treeniä odottaessasi.\n• Käsienpesu mennen tullen on kaikista tärkein asia. Käytä myös käsidesiä.\n• Muistattehan kaikissa tiloissa antaa muille liikkujille tilaa ja pidetään riittävät turvavälit.\n• Jos olet terve ja hyvinvoiva, tervetuloa treenaamaan! Mikäli olet sairaana tai ollut sairaana, määrätty karanteeniin tai muuten tunnet itsesi huonovointiseksi, pysythän ehdottomasti kotona THL:n ohjeistuksen mukaisesti.\n• Matkustamisen jälkeen pidäthän karanteenia treenistä THL:n voimassa olevan ohjeistuksen mukaisesti.\nKun noudatamme näitä ohjeita ja toimintamalleja, meillä on mahdollisuus pitää sali auki ja toimia vastuullisesti.\nR5 Tiimi kiittää yhteistyöstä\nosakas R5 Athletics and Health


Lasten aggressiokasvatus | Tunnesäätelykeinot | Väkivaltainen käytös\nEtusivu » Lapsiarkea » Lasten aggressiokasvatus – kiukku on ihmisen perustunne\nTässä Lasten aggressiokasvatus -artikkelissa on käytetty lähteenä Riikka Riihosen ja Minna Koskisen (2020) Kuinka kiukku kesytetään? – Lasten aggressiokasvatus, joka on saatu PS-kustannukselta arvostelukappaleena.\nOletko joskus joutunut tilanteisiin, joissa lapsi käyttäytyy haastavasti, vaikka olet tehnyt parhaasi ja vähän enemmänkin? Lapsi on ehkä saanut kiukkukohtauksen päiväkodissa, kotona tai ruokakaupassa. Hän ehkä kirkuu, potkii, raivoaa, puree, rikkoo tavaroita tai muulla tavalla käyttäytyy holtittomasti. Mistä tietää, mikä on normaalia käytöstä ja mikä ei?\nKuinka kiukku kesytetään? -kirja on tehty pienten ja kouluikäisten lasten vanhemmille tai lasten kanssa työskentelevillä, jotka haluavat työkaluja lasten aggressioon liittyviin ongelmiin. Kirja on oiva tietopaketti myös heille, jotka haluavat ennaltaehkäistä aggressionhallinnan pulmia.\nKirjoittajat Riikka Riihonen on lastenpsykiatri, LT ja Minna Koskinen lastenpsykiatrian ja nuorisopsykiatrian erikoislääkäri, perheterapeutti, kognitiivisen psykoterapian psykoterapeutti ja kouluttaja.\nKirjan paras anti vanhemmille on monenlaiset käytännön harjoitukset sekä arjen vinkit vuorovaikutukseen ja lapsen kanssa toimimiseen.\nAggressiolla on myönteinen ja tärkeä merkitys ihmisen kasvussa ja kehityksessä. Aggressio ei ole väkivaltaa, mutta aggression tunne voi johtaa aggressiiviseen toimintaan ja väkivaltaiseen käyttäytymiseen. Tunne ei siis ole itsessään väärin, mutta sen aiheuttama väkivalta on eri asia.\nAggression tehtävä on edistää ihmisen selviytymistä. Se edistää konkreettisten ja henkisten rajojen pitämistä. Jos ihmisellä ei olisi lainkaan aggressiota, hän ei haluaisi saavuttaa mitään ja hän antaisi aina kaikelle periksi.\nAggression puute tarkottaisi lamaannusta ja vetäytymistä. Aggressiota tarvitaan siis omien etujen puolustamiseen, se yllyttää toimimaan kun jokin asia tuntuu väärältä ja se puskee ihmistä yrittämään työläitä ja haastaviakin asioita.\nKun aggression tärkeyden ymmärtää, myös lapsen aggressio on helpompi hyväksyä. Tärkeää on kuitenkin erottaa tunne ja teko toisistaan.\nAggressiokasvatus ja aikuisen asennoituminen\nLapsen aggressiivinen käytös on raskasta sekä lapselle että häntä hoitavalle aikuiselle. Aikuisen tehtävä on auttaa lasta oppimaan elämässä tarvittavia taitoja. Työssä ja vuorovaikutuksessa auttaa, jos aikuinen ajattelee lasta tukevalla tavalla. Esimerkiksi:\n”Hän on kamala lapsi!” –> ”Hän ei vielä osaa toimia paremmin.”\n”Hän ei tule koskaan pärjäämään elämässä.” –> ”Haluan ja osaan auttaa häntä oppimaan toimivampia tapoja.”\n”En pysty auttamaan häntä.” –> ”Hän voi selviytyä ongelmistaan.”\n”Hän on syyllinen perheemme ongelmiin.” –> ”Minun on mietittävä oma roolini vanhempana uudelleen.”\nTunteiden tunnistaminen aggression hallinnassa\nTunnesäätelytaitojen perusta on tunteiden tunnistaminen ja niiden nimeäminen. Tärkeää on myös oppia huomaamaan, miltä eri tunteet tuntuvat. Tämän jälkeen voi harjoitella tunteiden voimakkuuden tunnistamista. Vasta sen jälkeen on mahdollista oppia tunnesäätelykeinoja.\nSeuraavien kysymysten avulla voi arvioida lapsen tunteiden tunnistamisen taitoja ja niissä kehittymistä.\nKuinka monta tunnetta hän osaa nimetä?\nTunnistaako hän perustunteet (ilo, suru, pelko, viha)?\nTunnistaako hän perustunteet omilla ja toisten kasvoilla?\nOsaako hän ilmeillä perustunteet pyydettäessä?\nTunnistaako hän itsessään heränneen tunteen?\nTunnistaako hän toisten ihmisten tunteita?\nTunteiden mittaaminen auttaa hahmottamaan, mitkä asiat vaikuttavat lapseen vähän ja mitkä paljon. Samalla lapsi oppii ymmärtämään paremmin omaa toimintaansa.\nMittaamista voi tehdä jakamalla tunteen voimakkuus kolmeen asteeseen: neutraali, tunteen vahvistuminen, tunteen paisuminen voimakkaaksi. Lasta voi pyytää kertomaan tunteen voimakkuus vaikkapa liikennevaloilla (vihreä, keltainen punainen) tai peukalolla (ylös, sivulla, alas).\nJos lapsi oppii tunnistamaan kiukun tunteen voimistumisen, hän voi pyytää aikuista apuun tai hillitä itse tunteita ennen kuin ne voimistuvat liian suuriksi.\nTunnesäätelykeinoja ovat muun muassa kehon rentouttaminen, hengitys, mielikuvat, laskeminen, mindfulness ja ajatukset. Esimerkiksi pienen kiukun kohdalla voi auttaa, kun muistaa vetää syvään henkeä. Lapsi löytää itselleen sopivimman säätelykeinon kokeilemalla.\nMitä suuremmasta tunnereaktiosta on kyse, sitä todennäköisemmin lapsi tarvitsee myös kehollisia itsesäätelykeinoja. Niitä ovat esimerkiksi lihasryhmien jännitys ja rentoutus, käsien puristaminen nyrkkiin, paikallaan hyppiminen, kylmän veden valuttaminen käsille tai hernepussin heittäminen kovaa seinään ennalta sovittuun paikkaan.\nTarkemmin näistä itsesäätelykeinoista voit lukea Kuinka kiukku kesytetään? – Lasten aggressiokasvatus -kirjasta.\n« Ranuan eläinpuisto kokemuksia talvella ja lomakylä Gulo Gulo\nKauneimmat poikien nimet – Lista suosikeistamme »


Metla » Metinfo » Pohjoinen mänty » Ympäristömyönteinen materiaali » Varmennettu alkuperä\nEtusivu Tekniset ominaisuudet ja imago Ympäristömyönteinen materiaali\nIlmastovaikutukset ja hiilensidonta\nJälkikäyttö: kierrätys ja energian lähde\nLopputuoteryhmät Julkaisut Organisaatiot Yhteystiedot In English\nKuva Metla/Erkki Oksanen\nKestävästi tuotettua puuta: valtaosa metsistämme on sertifioitu\nPuutuotteiden raaka-aine jäljitettävissä: metsäsertifiointi ja alkuperän varmennus yhdessä\nSertifioinnilla pyritään kattamaan puutuotteen koko tuotantoketju metsänkasvatuksesta tuotteen valmistukseen saakka. Puutuotteisiin voidaan liittää sertifioinnista kertova tuotemerkintä, jos raaka-aineena käytetyn puun alkuperä ja kulkeutumisketju voidaan todentaa sen lisäksi, että puuntuotannon ketju on sertifioitu.\nMetsäsertifioinnin päätavoitteena on kertoa puutuotteiden ostajille ja kuluttajille siitä, että metsiä käytetään ja hoidetaan kestävästi. Sertifiointi pohjautuu kestävän metsätalouden kriteereihin ja indikaattoreihin. Kuluttajalle sertifikaatti on takuu siitä, että tuotteiden valmistuksessa käytetty puu on peräisin kestävän metsätalouden periaatteiden mukaisesti hoidetuista metsistä. Sertifioinnissa tarkistetaan, täyttääkö metsien hoito ja käsittely sovitut vaatimukset. Tarkastuksen, eli auditoinnin, tekee kolmas, riippumaton osapuoli, joka myöntää sertifikaatin vaatimukset täyttäville metsille.\nAlkuperän sertifiointi on takuuna sille, että myös männystä valmistetuissa puutuotteissa käytetyn, sertifioiduista metsistä peräisin olevan puuraaka-aineen kulkeutumisketju voidaan jäljittää metsästä lopputuotteeseen saakka. Nykyisissä järjestelmissä puuraaka-aineen alkuperää seurataan tarkimmillaankin metsikkötasolla. Tulevaisuudessa alkuperän todentamisessa voidaan käyttää esimerkiksi etälukutekniikkaan perustuvia sovelluksia, joilla puun alkuperä voitaisiin jäljittää lopputuotteesta metsään saakka yksittäisen rungon tarkkuudella.\nSertifiointi on metsänkasvattajille ja puutuotteiden valmistajille vapaaehtoista. Suomessa on käytössä kaksi erillistä sertifiointijärjestelmää, FSC ja PEFC.\nMetinfo Metsätalouden kestävyys\nMetsäsertifiointi – Metinfo Metsätalouden kestävyys\nmetsäsertifiointi (linkki Valtion ympäristöhallinnon sivuille)\nFSC Suomi (linkki Suomen FSC-yhdistyksen sivuille)\nPEFC Suomi (linkki Suomen Metsäsertifiointi ry:n sivuille)\nIndisputable Key (linkki kehitysprojektin sivuille)\nMikkelä, H. et al. (toim.) 2000. Suomen metsätalouden tila 2000. Kestävän metsätalouden kriteerit ja indikaattorit. Kestävän metsätalouden kriteerien ja indikaattorien edelleen kehittämistä ohjaavan työryhmän loppuraportti. MMM:n julkaisuja 5/2000.\nParviainen, J. et al. (toim.) 2007. Suomen metsät 2007 - Kestävän metsätalouden kriteereihin ja indikaattoreihin perustuen. Maa- ja metsätalousministeriön asettaman asiantuntijaryhmän loppuraportti. MMM:n julkaisuja 7/2007.


EBU:n uusien maiden karsintakilpailu 1993 | Eurovision Wiki | FANDOM powered by Wikia\nEBU:n uusien maiden karsintakilpailu 1993\nKilpailupaikka: RTV Slovenian Studio 1, Ljubljana, Slovenia\nAjankohta: 3. huhtikuuta 1993\nJuontaja: Tajda Lekše\nÄänestysmenetelmä: Kullakin osallistuvalla maalla oli kilpailupaikalla yksi tuomari, joka antoi pisteitä väliltä 5-12 Euroopan\nYleisradioliiton uusien maiden karsintakilpailu toimi esikarsintana vuoden 1993 Eurovision Laulukilpailun finaaliin.\nVuoden 1992 lopulla Eurovision Yleisradioliittoon liittyi 16 uutta jäsenmaata, joista kaikki olivat kiinnostuneet Eurovision Laulukilpailuun osallistumisesta. Lyhyellä aikataululla sääntöjä muutettiin niin, että kansainvälisen karsintakilpailun kautta kolmelle uudelle jäsenmaalle suotaisiin mahdollisuus osallistua Millstreetissä järjestettyyn loppukilpailuun. Aluksi kilpailuun piti osallistua 16 maata, sitten 12 maata, mutta lopulta vain seitsemän maata sai päätyi lähettämään kilpailuun ehdokkaansa.\nJugoslavia oli järjestänyt Eurovision Laulukilpailut Zagrebissa vuonna 1990 ja tästä syystä myös karsintakilpailu haluttiin järjestää entisen Jugoslavian alueella. Kroatiassa silloin vallinneen sotatilan vuoksi karsintakilpailu päätettiin järjestää pohjoisessa naapurimaassa, Sloveniassa. Juontajana toimi paikallinen television kuuluttaja Tajda Lekše.\nViron tuomarijäsenenä toimineen Jüri Makarovin mukaan tuomariäänestys ei sujunut täysin sääntöjen mukaisesti. Makaroville tarjottiin myös mahdollisuutta sovittuun pisteidenvaihtoon, mutta Makarov ei siihen suostunut. Äänestyksen lopputuloksissa jokainen tuomari antoi omat täydet pisteensä eri kappaleelle. Lähetys näytettiin suorana lähetyksenä ainoastaan kilpailuun osallistuneissa maissa. Kyseisenlaista esikarsintaa ei ole sittemmin järjestetty.\nMillstreetissä, Irlannissa järjestettyyn loppukilpailuun selvisivät Slovenia, Bosnia-Hertsegovina ja Kroatia. Jatkopaikoilta pudonneille maille taattiin osallistumisoikeus vuoden 1994 Eurovision Laulukilpailun finaaliin.\nEuroopan Yleisradioliiton uusien maiden karsintakilpailu 1993\nBosnia-Hertsegovina Sva bol svijeta Fazla 52 2.\nKroatia Don't Ever Cry Put 51 3.\nViro Muretut meelt ja südametuld Janika Sillamaa 47 5.\nUnkari Árva reggel Andrea Szulák 44 6.\nRomania Nu pleca Dida Drăgan 38 7.\nSlovenia Tih deževen dan 1X Band 54 1.\nSlovakia Amnestia na neveru Elán 50 4.\nEBU:n uusien maiden karsintakilpailu 1993 - tulokset\nBH - 5 8 10 10 7 12 52 2.\nHR 10 - 6 12 7 8 8 51 3.\nEE 6 8 - 8 6 12 7 47 5.\nHU 7 6 12 - 8 6 5 44 6.\nRO 5 12 5 5 - 5 6 38 7.\nSI 8 7 10 7 12 - 10 54 1.\nSK 12 10 7 6 5 10 - 50 4.\n↑ 1,0 1,1 1,2 Pihlamägi, Gambaccini, Rice, Brown (1998, 1999, 2002): Eurovisioon läbi aastate\nHaettu osoitteesta http://fi.eurovision.wikia.com/wiki/EBU:n_uusien_maiden_karsintakilpailu_1993?oldid=3181


Raskaan työn raatajat - Kulttuuri - Helsingin Sanomat\nLeikki on lapsen työtä. Jari Kivelän valokuvia 29.1. saakka Pääpostisalissa sekä intialaisten lasten tekemä video Missio-esittelytilassa, Mannerheiminaukio 1 A. Ma-pe 9-18, la 11-16.\nPääpostisalissa on esillä Jari Kivelän valokuvia Beninin, Equadorin, Sierra Leonen ja Vietnamin lapsityöläisistä. Kivelä on kiertänyt maailmalla kuvaamassa muun muassa kehitysyhteistyöjärjestö Planille. Plan tunnetaan järjestönä, joka etsii kehitysmaiden lapsille kummeja.


Usein kysytyt kysymykset | Expekt\nVedonlyönti Live-veto Casino Live Casino Pokeri\nMiksi en ole saanut bonustani?\nBonussivulta löydät aina säännöt ja ehdot liittyen bonukseesi. Suosittelemme, että luet meidän säännöt ja ehdot - sivumme, joista löytyy lisätietoa bonuksestasi. Jos olet saanut bonuksen sähköpostitse, voit klikata sähköpostissa olevaa kuvaa. Sinut ohjataan tämän jälkeen nettisivulle, joka näyttää bonuksesi, mukaan lukien säännöt ja ehdot - osion, josta voit lukea lisää.\nNäenkö bonukseni jostain?\nNäet. Jos klikkaat mies-symbolia oikeasta yläkulmasta kohdasta “Tilini” ja “Bonukset”, näet mikä bonus sinulla.\nJos olet unohtanut salasanasi, voit pyytää uutta salasanaa helposti nettisivuiltamme, käyttäen meidän “Oletko unohtanut salasanasi?” - kohtaa kirjautumisikkunan alapuolelta. Tässä sinua pyydetään täyttämään käyttäjätunnuksesi, sähköpostiosoitteesi ja turvakysymyksesi. Kun olet tehnyt tämän, sinulle lähetetään välittömästi linkillä varustettu sähköposti. Klikkaa tätä linkkiä muuttaaksesi salasanaasi. Kun olet tehnyt tämän, voit valita uuden salasanan.\nVoit muuttaa sähköpostiosoitettasi, salasanaa ja puhelinnumeroa kohdasta “Tilini” oikeasta yläkulmasta ja -> “Tiedot”. Jos haluat muuttaa jotain muita tilisi tietoja, kuten kotiosoitettasi, pyydämme sinua ystävällisesti toimittamaan kopion henkilökorttisi etu - ja takapuolesta, passista tai ajokortista ja kopion virallisesta kirjeestä (esim. lasku), josta käy ilmi nimesi ja osoitteesi ja joka ei ole yli 3 kuukautta vanha. Voit ottaa tämän kopion käyttäen skanneria, digitaalista kameraa tai kännykän kameraa. Huomioithan, että emme hyväksy mustavalkoisia kopioita.\nSinun tulee ensin kirjautua käyttäen vanhaa salasanaasi. Jos olet unohtanut sen, seuraa ystävällisesti ‘unohtunut salasana’ ohjeita, joka löytyy käyttäjätunnus ja salasana - kohtien viereisestä linkistä. Vaihtoehtoisesti, voit ottaa yhteyttä asiakaspalveluumme. Kun olet tililläsi, mene ‘Oma tili’ ja ‘Tiedot’ ja ‘Vaihda salasana’.\nVahvista uusi salasanasi, jonka jälkeen muista painaa Tallenna - nappia sivun alareunasta.\nMilloin dokumenttini tarkistetaan?\nTarkistamme dokumentit 48 tunnin sisällä. Heti kun dokumentit ovat tarkistettu, niin lähetämme sinulle sähköpostia kertoen tästä.\nHaluan sulkea pelitilini\nMikäli et halua käyttää sivustoamme enää jatkossa tai haluat vain väliaikaisen tauon, voit tehdä sen “Oma tili” – “Pelitilin status” -kohdassa. Pelitilin statuksessa voit asettaa tilisi statuksen joko "Aktiiviseksi" "Suljettu väliaikaisesti" tai "Suljettu".\nMiten voin kieltää uutiskirjeiden lähetyksen?\nVoit peruuttaa uutiskirjeiden lähetyksen milloin tahansa painamalla Käyttäjätunnustasi (oikeassa yläkulmassa) ja siirtymällä kohtaan "Oma tili" - "Uutiskirjeet". Voit tarkistaa ja muokata mitkä uutiskirjeet vastaanotat ja mitä et halua vastaanottaa.\nMiten siirrän rahaa Vegas-tililleni?\nVegas-kukkaro jaetaan urheilukukkaron kanssa. Tämä tarkoittaa, että jos sinulla on rahaa urheilukukkarossasi, voit pelata mitä tahansa pelejä mitä tarjoamme Vegasissa.\nMiksi peli ei ala, kun klikkaan sitä?\nTämä voi johtua hetkellisestä teknisestä ongelmasta. Voit sulkea selaimesi, uudelleenavata sen ja sitten yrittää avata pelin uudestaan. Jos tämä ei toimi, niin suosittelemme että poistat evästeet. Jos olet tehnyt tämän ja ongelma jatkuu, ongelma voi olla meidän päässä ja pyydämme sinua ottamaan yhteyttä meihin.\nMitä tapahtuu jos yhteys katkeaa kesken pelin?\nMikä tahansa pelikierros, joka on alkanut, pelataan automaattisesti loppuun vaikket ole kirjautuneena sisään. Jos tämä tapahtuu peleissä kuten black jack, esimerkiksi, kun sinulla oli vielä valintoja tehtävänä, pyydämme sinua ottamaan yhteyttä meihin. Pyydämme sinua sitten ilmoittamaan meille pelin ID:n, mitä peliä pelasi ja lyhyen kuvauksen ongelmasta.\nMikä on vedon minimipanos?\nMinkä tahansa vedon minimipanos on 0.10€, £0.1, 0.50 PLN, 20 HUF, 5 CZK, 1 SEK, 1 NOK, 0.20 BRL tai 0.10 USD.\nMontako vetoa voin lisätä yhdelle vetolapulle?\nVetojen maksimimäärä yhdellä lapulla on 20.\nMiksi vetoani ei ole hyväksytty?\nVedoille ei ole asetettu maksimirajaa, voimme kuitenkin rajoittaa panosta tietyille vedoille. Jos olet asettanut vedon joka ylittää meidän asettaman rajan, järjestelmämme hyväksyy kuitenkin vedon alhaisemmalla panoksella ja informoi sinua siitä. Jos olet asettanut useita identtisiä vetoja (singlevetoja tai vetoja yhdessä tai monessa monen kohteen vedossa) jonka voitot ylittävät edellä mainitut rajat, varaamme oikeuden alentaa asettamiesi vetojen panosta, niin että voittosi pysyvät mainittujen voittorajojen sisällä.\nMiksi jotkut vedot perutaan?\nLive-vedoissa, nämä voidaan perua jos me, johtuen teknisestä tai inhimillisestä ongelmasta johtuen, tarjoamme vääriä kertoimia tapahtumasta tai emme onnistu sulkemaan kohdetta ennen sen päättymistä. Ennakko-liveveto voidaan perua jos ottelu ei ala ilmoitettuna aikana tai jos me tarjoamme vääriä kertoimia johtuen teknisestä tai inhimillesestä ongelmasta. Jos ei toisin mainita meidän kyseisen urheilun säännöissä ja ehdoissa, mikä tahansa tapahtuma, ottelu tai kilpailu joka perutaan, siirretään, hylätään tai ei kestä täyttä ottelun aikaa (esim. 90 minuuttia jalkapallossa) täytyy pelata tai jatkua 24 tunnin aikana sen alkuperäisestä alkamisajasta tai muuten veto perutaan. Kuitenkin, vedot jotka voidaan päättää ottelun kyseisellä keskeytyshetkellä (esimerkiksi, puoliaikatulos) ratkaistaan. Jos aiheellista, muutokset 24-tunnin sääntöön mainitaan kyseisen urheilun säännöissä.\nMistä näen vetoni?\nNäet vetosi klikkaamalla “Vedonlyönti”-kohtaa sivun yläreunasta. Sitten klikkaa miehen näköistä symbolia oikeasta yläkulmasta. Klikkaa “Vetoni” ja löydät menossa olevat vetosi ja vetohistoriasi.\nMiten tiedän voitinko?\nSelvittääksesi mikäli voitit vetosi mene “Tehdyt vedot” -kohtaan ja valitse “Suljetut vedot”. Tämä osio näyttää kaikki edelliset vedot ja niiden tuloksen. Voit myös saada vetojesi tuloksen sähköpostilla. Tämän toiminnon voit aktivoida menemällä kohtaan “Oma tili” – “Asetukset” ja näet kohdan, jossa voit valita haluatko vetojesi vahvistukset ja tulokset sähköpostitse.\nVetoni on merkitty häviäväksi. Miksi?\nVetosi on häviävä mikäli tapahtuma, jota veikkasit tapahtuvaksi ei tapahtunut. Mikäli olet varma, että vetosi kuuluisi olla oikein mutta on merkitty häviäväksi niin ota yhteyttä asiakaspalveluumme sähköpostitse tai chatissa.\nMiten voittoni maksetaan minulle?\nKun voitat vedot, siirtyy voittosi automaattisesti pelitilillesi, kun vetolappusi ottelut on ratkaistu.\nMiten voin peruuttaa vetoni?\nKun veto on asetettu ja vahvistettu ei sitä voi enää peruuttaa tai muokata.\nMistä löydän pelien aikataulun?\nTämä löytyy sivun yläreunasta “Live-veto” - kohdasta.\nTulostaulu näyttää väärää tulosta\nVaikka teemme parhaamme varmistaaksemme, että tarjoamamme informaatio/data on oikein, Sivustolla olevaa tulostaulua (näyttää tilanteen) tulee käyttää vain ohjeena eikä totuutena. Expektiä ei voi pitää vastuullisena mikäli tulostaulu näyttää väärää tilannetta ja on asiakkaan vastuulla varmistaa tapahtuman oikea tilanne ennen vedon asettamista.\nTarvitseeko tililläni olla rahaa katsoakseni streamia?\nMinimivaatimus Expekt Live Videon katsomiseen on, että olet tehnyt vähintään yhden talletuksen Expekt-tilillesi. Tiettyihin videoihin vaaditaan myös, että Expekt-tililläsi on positiivinen saldo tai että olet asettanut urheiluvedon viimeisen 24 tunnin aikana. Lisäehtoja voi esiintyä liittyen tiettyihin tapahtumiin.\nMiten saan pääsyn Live Stream-tapahtumaan?\nPäästäksesi livenä streamattuun tapahtumaan, klikkaa “Live-veto”-kohtaa sivun yläreunassa. Jos ottelussa on vihreä “play” - symboli vasemmassa yläkulmassa, voit katsoa ottelua livenä.\nMiksi en voi katsoa joitain tapahtumia, vaikka ikoni näkyy?\nTämä voi johtua maantieteellisistä estoista. Huomioithan, että minimivaatimus Expekt Live Videon katsomiselle on, että olet tehnyt vähintään yhden talletuksen Expekt-tilillesi. Tiettyihin videoihin liittyen, vaatimuksena on, että Expekt-tililläsi on positiivinen saldo tai että olet asettanut urheiluvedon viimeisen 24 tunnin sisällä.\nWhat are your company details, licence and regulator?\nExpekt (Gibraltar) Limited has gambling licences issued by the Government of Gibraltar and is regulated by the Gibraltar Gambling Commissioner. Our licences allow Expekt to legally offer online sports betting, poker, casino and games on www.expekt.com. They are Remote Gambling Licence Numbers 055 and 056.\nExpekt (Gibraltar) Limited is a company registered in Gibraltar under company number 105 895.\nThe Payment Card Industry Data Security Standard (PCI DSS) is a set of compliance requirements developed by Visa and Mastercard designed to ensure that ALL companies that process, store or transmit credit card information maintain a secure environment. Expekt, as a business, has been legally recognised as Level 1 PCI compliant – the highest compliance standard possible by the PCI Standards Council.\n3D Secure is a protocol used as an added layer of security for online credit and debit card transactions. This is achieved by adding another authentication step for online payments. Sometimes you may be asked for a code when making a payment which you will have set up with your bank or be prompted to set-up – this is 3D Secure. Please contact your bank if you are having difficulty with this process. Payments requiring 3DSecure will be refused until the code is correctly entered.\nIf you haven’t purchased a product or service online using 3D Secure before on any website, you will be redirected to your issuing credit card’s secure website where you must verify some personal details and select a code or a password. This is integrated into our payment facility. You must never disclose this password to anyone – this is how you guarantee your card is secure. Do not write your password or code down anywhere. This code would then be needed for future online purchases on our website or even other e-commerce websites you may use.\nWhat is SSL – Secure Data Transmission?\nSSL is an information security protocol and encryption technique used during transmission of sensitive data over the internet. It allows sensitive information such as credit card numbers, social security numbers, and login credentials to be transmitted securely. SSL secures millions of peoples’ data on the Internet every day, especially during online transactions or when transmitting confidential information. Internet users have come to associate their online security with the lock icon that comes with an SSL-secured website or green address bar that comes with an extended validation SSL-secured website. SSL-secured websites also begin with https rather than http.\nMiksi Skrill/Neteller - talletukseni ei mene läpi?\nKun teet Skrill/Neteller - talletustasi, toinen ikkuna avautuu, johon sinun tulee lisätä viimeiset tiedot maksuusi liittyen. Jos sinun selaimessasi on aktiivinen popup-blokkaus, et voi suorittaa tätä maksua loppuun. Jos menet kohtaan “Tools” selaimessasi, voit valita popupien sallimisen. Kun olet tehnyt tämän muutoksen asetuksiisi, sinun pitäisi pystyä viimeistelemään talletuksesi. Jos ongelma jatkuu, pyydämme sinua ottamaan yhteyttä meihin sähköpostitse.\nMiksi talletukseni ei näy vielä tililläni?\nJokaiseen maksutapaan kuuluu tietty odotusaika, ennen kuin rahat hyvitetään tilillesi. Jos tämä aika on kulunut, eikä rahasi ole vielä saapunut tilillesi, pyydämme sinua ystävällisesti ottamaan kuvakaappauksen talletuksestasi meille. Jos sinulla ei ole onlinekuittia talletuksestasi, pyydämme sinua ottamaan kuvan kuitista ja lähettämään meille. Huomioithan, että kuvassa tulee näkyä talletus, referenssinumero mille tili on tehty, miltä tililtä se on tehty, talletuksen aika ja päivämäärä sekä nimesi ja käyttämäsi talletusmuoto. Kun olet tehnyt tämän, lisää tämä informaatio sähköpostiin ja lähetä se osoitteeseen support@expekt.com. Lisää myös sähköpostiin, että se liittyy kadonneeseen talletukseen.\nMitä maksutapoja voin käyttää hyvittääkseni pelitiliäni?\nJos olet kirjautuneena sisään ja klikkaat mies-symbolia oikeasta yläkulmasta kohdasta “Credit”, löydät kaikki sinulle avoinna olevat maksutavat. “Credit” - sivun alareunasta löydät napin nimeltä “Lue täältä lisää”. Jos klikkaat tätä nappulaa, näet suuremman määrän sinulle avoinna olevia talletusmuotoja.\nMiten voin nostaa rahaa?\nKirjaudu Expekt pelitilillsei ja paina ‘Nosta’ painiketta ja valitse käytettävissä oleva nostotapa. Huomaa, että ensimmäisen noston yhteydessä sinua saatetaan pyytää lähettämään virallinen henkilöllisyystodistus (Ajokortti, Passi).\nHuomaa, että joillakin maksutavoilla, meidän tulee palauttaa nosto samalla maksutavalla kuin olit tehnyt talletuksesi, esim. Neteller.\nKoituuko talletuksista ja nostoista kuluja?\nLuottokorttitalletuksista voimme periä pienen maksun 2% talletuksista jotka ovat alle 100 euroa (tämä kerrotaan selkeästi talletussivulla), mutta muut vaihtoehdot ovat ilmaisia.\nEn tunnista siirtoja tiliotteeltani!\nHuomaathan, että joskus luottokorttitalletukset näkyvät tiliotteellasi 3-5 päivää myöhemmin kuin päivä jona talletit Expekt -tilillesi. Voit tarkastaa talletuksesi tiliotettasi vasten katsomalla ‘Siirtoni’ - sivun kohdasta ‘Oma tili’. Päivämäärät siirtojen kesken meidän järjestelmässä ja pankissasi voivat vaihdella, summat eivät. Jos summat mielestäsi vaihtelevat, niin ota ystävällisesti meihin yhteyttä ja kerro huomaamasi virhe, niin tutkimme asian.\nKorttitalletukseni hylätään jatkuvasti, mitä voin tehdä?\nEnsiksi, ota ystävällisesti yhteyttä pankkiisi ja selvitä ettet ole ylittänyt mitään rajojasi ja ettei siirtoa ole hylätty pankkisi toimesta. Jos ongelma jatkuu, niin ota ystävällisesti yhteyttä asiakaspalveluumme.\nMiten talletusrajat toimivat?\nTalletusrajat ovat osa meidän Vastuullisen pelaamisen sääntöjä ja voivat auttaa sinua pysymään ajan tasalla kulutuksestasi. Voit valita päivittäisen, viikoittaisen tai kuukausittaisen rajan. Saadaksesi lisätietoja, vieraile meidän Vastuullinen pelaaminen - sivulla.\nOlen nostanut ei-aktiivisella tavalla. Mitä voin tehdä?\nJos nostoa ei ole vielä käsitelty, peru ystävällisesti nostosi. Jos nosto on jo käsitelty Expektin toimesta, hyvin todennäköisesti pankkisi, kortin myöntäjä tai e-lompakon myöntäjä pitävät varoja väliaikaisella tai “hylätyllä” tilillä, koska ne tiedot joita he pitävät maksutavalla eivät ole enää voimassa. Tässä tapauksessa, sinun tulee ottaa yhteyttä meidän asiakaspalveluun, joka voi antaa sinulle todisteen tästä siirrosta joka sinun tulee esittää pankillesi tai maksun toimittajalle varojen takaisinsaantia varten.\nVoinko siirtää rahoja tilien välillä?\nEt, turvallisuussyistä johtuen, varojen siirto tilien välillä on kielletty.\nMikä on turvallisuuskoodi (CVV2)?\nCVV2 - numero, tunnetaan myös Visa kolminumeroisena koodina, on viimeiset kolme numeroa pankki - luottokorttisi takana.\nMikä on minun IBAN - numero ja SWIFT - koodi?\nInternational Bank Account Number (IBAN) on kansainvälisesti hyväksytty tapa tunnistaa pankkitilejä kansainvälisten tilien yli ja vähennetyllä riskillä. SWIFT - koodi on standardi formaatti Bank Identifier Codes (BIC) ja se on uniikki tunnistuskoodi tietylle pankille. Tämä informaatio vaaditaan nostoissasi, sillä kyseessä on kansainvälinen maksu, ja se löytyy helposti onlinepankkitililtäsi ja/tai kysymällä pankistasi.\nMikä on Swift - koodi?\nSWIFT - koodi (tai SWIFTBIC, kuten se joskus kirjoitetaan) on pankin tunnistekoodi. Ne vaihtelevat pituudeltaan pankkien välillä, mutta ovat normaalisti 8 – 11 merkkiä pitkiä. IBAN ja SWIFTBIC vaaditaan kaikissa kansainvälisissä maksuissa Euroopassa.\nVoinko laittaa tililleni niin paljon rahaa kuin haluan?\nVoit laittaa niin paljon rahaa vedonlyönti-, pokeri- tai kasino -tilillesi kuin haluat. Talletukset ovat kuitenkin rajoitettuja itse asettamiesi rajojen kautta.\nOngelmia PaySafeCard/Paypal käyttämisessä talletuksiin?\nTämä voi johtua pop-up ikkunan estäjästä. Sinun tulisi nähdä viesti tai nappi selaimen yläreunassa, joka kysyy haluatko sallia pop-upit. Klikkaa viestiä tai nappia ja valitse ‘always allow pop-ups’, sitten yritä talletusta uudestaan.\nMiten voin perua nostoni?\nJos nostoa ei ole vielä prosessoitu, sen voi perua. Mene ‘Oma tili’ ja sieltä ‘Siirtoni’ ja sivun alareunasta voit perua nostopyyntösi. Jos nosto on kuitenkin prosessoitu, niin sitä ei voi perua.\nKauanko nostossa menee?\nNoston aika riippuu siitä, mitä maksutapaa käytät. Maksutiimimme käsittelee noston 24 tunnin sisällä. Kun raha lähtee meiltä, valitsemasi maksutavan odotusaika astuu voimaan.\nMiksi nostopyyntöni hylättiin?\nTarkista ystävällisesti sähköpostisi, mukaan lukien roskapostikansiot, koska olemme mitä todennäköisimmin ottaneet sinuun yhteyttä. Jos näin ei ole käynyt, niin asiakaspalvelumme auttaa sinua mielellään.\nMinulle ilmaantuu application error. Mitä voin tehdä?\nTämä voi johtua väliaikaisesta teknisestä ongelmasta. Voit sulkea selaimesi, uudelleenavata sen ja sitten yrittää sivuillepääsyä uudestaan. Jos tämä ei toimi, suosittelemme että poistat väliaikaiset internet tiedostot ja evästeet. Jos olet tehnyt tämän ja ongelma jatkuu, ongelma voi olla meidän päässä ja pyydämme sinua ottamaan yhteyttä meihin.\nMiksi minut kirjataan ulos muutaman minuutin jälkeen?\nTämä on turva-asetus, joka suojelee tilisi yksityisyyttä. Jos et käytä nettisivua 5 tai useampaan minuuttiin, sinut kirjataan automaattisesti ulos. Tätä rajoitusta ei voi muuttaa. Tämän tarkoituksena on varmistaa maksimaalinen turvallisuus, kun pelaat Expektillä.\nEn ole pystynyt asettamaan vetoja\nSaattaa olla, että selaimesi estää pop-upin, jonka tarvitset aseettaksesi vedon. Poistaaksesi Pop-up blockerin käytöstä, sinun tulee mennä selaimesi asetuksiin ja estää Pup-up blocker sieltä.\nMitä jos tietokoneeni verkkoyhteys on hidas?\nHidas verkkoyhteys voi aiheuttaa pelitoiminnassa poikkeavuuksia. Esimerkiksi, mikäli verkkoyhteys laitteessasi on liian hidas ja asetat vedon viimehetkellä, voi olla että vetosi ei rekisteröidy serverille ajoissa tai ollenkaan. Tämä voi estää luontevan toiminnan missä tahansa pelissä tai vedossa.\nMiten saan apua mikäli sitä tarvitsen?\nExpekt tarjoaa apua sivustollaan sekä asiakaspalvelussa.\nJokainen sivu sisältää ohjeita, jotka näet kun siirrät hiiren textin päälle. Lisäksi apu -sivusto vastaa lähes kaikkiin kysymyksiin mitä meiltä on aiemmin kysytty.\nVoit myös ottaa meihin yhteyttä 7 päivää viikossa, 24 tuntia vuorokaudessa käyttämällä alla olevia metodeja:\nVoit ottaa meihin yhteyttä milloin tahansa mikäli sinulla on kysymyksiä tai tarvitset apua. Mikäli haluat tehdä valituksen, lähetä asiakaspalveluumme sähköpostia osoitteeseen support@expekt.com. Viestin saatuamme pyrimme tekemään parhaamme, jotta asia saadaan ratkaistaan mahdollisimman pian.\nMikäli jostain syystä emme ole onnistuneet ratkaisemaan valitustasi tai et ole tyytyväinen ratkaisuumme voit osoittaa valituksesi seuraaville toimijoille:\nIso-Britannian ulkopuolella asuville asiakkaille\n- Lähetä muodollinen valitus Malta Gaming Authority:lle (MGA) at support.mga@mga.org.mt -osoitteeseen.\n- Voit lähettää valituksesi nimitetylle toimijalle: Alternative Dispute Resolution (ADR) eCOGRA (e-Commerce and Online Gaming Regulation and Assurance). Valitukset voi täyttää täällä;\n- Mikäli tarvitset lisätietoja voit tarkistaa Usein kysytyt kysymykset GB Gambling Commissionin verkkosivuilla: www.gamblingcommission.gov.uk/gh-contact_us/complaints.aspx;\nMikä on minun IBAN - numeroni?\nInternational Bank Account Number (IBAN) on kansainvälisesti hyväksytty tapa tunnistaa pankkitilejä kansainvälisten tilien yli ja vähennetyllä riskillä. Pankkitunnuksiasi ei ole muutettu. Näet IBAN-numerosi pankkitiedoissasi. Se alkaa usein kahdella kirjaimella, jotka viittaavat maahan, jossa tilisi on tehty. IBAN-numeron pituus ja muoto vaihtelevat maittain.\nIBAN-numero on usein pankkitiedoissasi\nMiksi valita Expekt?


Osaajaprofiili on digitaalinen CV | Oikotie Työpaikat\n11.11.2020 klo 12:59\nDigitaalinen CV on hyvä tapa kertoa osaamisestaan työnantajille ja tulla löydetyksi uuteen työpaikkaan. Oikotien osaajaprofiilissa voit esitellä itseäsi ja osaamistasi näyttävästi esimerkiksi kuvien, videoiden ja työnäytteiden avulla.\nHyvin tehty osaajaprofiili voi tuoda sinulle uusia mielenkiintoisia kontakteja ja työtarjouksia, vaikka et olisikaan aktiivisesti hakemassa uutta työpaikkaa.\nNäillä vinkeillä saat osaajaprofiilistasi kaiken hyödyn irti ja erotut joukosta:\n1. Täytä ainakin perustiedot osaajaprofiiliin\nTäytäthän siis ainakin nämä tiedot, sillä mitä huolellisemmin osaajaprofiilisi on täytetty, sitä todennäköisemmin osut työnantajien tekemiin hakuihin ja sitä osuvampia sinulle suositellut työpaikat ovat.\nHuolellisesti täytetty osaajaprofiili antaa myös kattavamman kuvan osaamisestasi.\n2. Tuo persoonaasi esiin osaajaprofiilissa\nSe, millainen aidosti olet, vaikuttaa työnhaussa siinä missä osaamisesi ja koulutuksesi.\nOsaajaprofiili tarjoaa useita mahdollisuuksia tuoda persoonaasi esiin. Voit tehdä itsestäsi esittelytekstin ja lisätä profiilikuvan sekä taustakuvan. Voit myös tehdä lyhyen videotervehdyksen itsestäsi ja linkata työnäytteisiisi.\nErottautumalla jäät paremmin mieleen ja parannat mahdollisuuksiasi työmarkkinoilla.\nVoit itse määritellä, onko osaajaprofiilisi julkinen vai vain työnantajille näkyvä.\nJulkisen osaajaprofiilin kautta saat lisänäkyvyyttä osaamisellesi, kun profiili löytyy myös Oikotieltä ja Googlen kautta. Voit myös jakaa linkin julkiseen osaajaprofiiliisi.\nTyönantajalle näkyvät profiilit näkyvät ainoastaan työntekijöitä etsiville työnantajille.


Ihania ostoksia | MUS, H&M, Kärkkäinen, Prisma | MELLAKKA\nIhania ostoksia | MUS, H&M, Kärkkäinen, Prisma\nHeissan! Kirjoittelen ostoksista täällä sohvan pohjalla ja katson samalla pingviineihin liittyvää elokuvaa ja yritän keskittyä siis kahteen asiaan. Viime aikoina on tullut hirveästi tuhlailtua, niin nyt yritän vähän säästää. Lähdetään äitin kanssa pian Helsinkiin näkemään Elastinen ja sitä ennen shoppaillaan joko Ikeassa tai Jumbossa. Tällä hetkellä olen kuitenkin tosi innoissani uusista hankinnoista, joista alan selittämään nyt.\nOulun keskustan Make Up Storella on alkanut meikkien alennusmyynnit, koska kaikki tuotteet uudistetaan. Siellä oli yksittäisiä luomivärinappeja, huulikiiltoja ja huulipunia ainakin 5,50 euron hintaan. Kaikki eivät ole kerralla halventuneet, mutta seuraan tilannetta. Ajattelin ennen liikkeeseen menoa, että nyt ei lähde punaisia eikä vaaleanpunaisia huulipunia mukaan. Sen sijaan listallani on ollut violetti sävy ja myyjä kätevästi testasi muutaman erilaisen käteensä kunnes päädyin huulipunaan nimeltä Sunset. Sen lisäksi hankin kirkkaan huulipunan, joka ei siis tuota väriä huulille.\nYstäväni vinkkasi, että liikkeessä oli myynnissä myös ripsivärejä 5,50 eurolla joka on alunperin ollut neljän kympin arvoinen. Kahvassa on tuollainen mekanismi, jolla se harja pyörii kahteen eri suuntaan. Testasin kyseistä tuotetta yksi päivä ja suoraan sanottuna petyin. Ei antanut minkäänlaista ihastusta, vaan oli aivan tavallinen. Miten joku voisi maksaa tuosta sen alkuperäisen hinnan? Olen parempiakin kokeillut kympillä. :D\nIdeaparkin H&Mssä käytiin Tuomon kanssa yksi päivä ja sieltä tarttui ihana kissapaita matkaan. Voisin omistaa kaikki kissa-aiheiset vaatteet, joten minulle voi aina vinkata, jos jossain näkyy sellaisia. Pitkähihaisen printti muistuttaa vähän lapsille tarkoitettua, mutta kiva kun sitä oli tehty aikuisille! Hintaa paidalla oli ainoastaan 10 euroa.\nKerrankin ajattelin myös hyödyllisesti samassa liikkeessä ja löysin itselleni collegehousut. Sellaiset millä voi kotona hengata, ulkoilla tai muutenkin käyttää. Uskomatonta, etten ole aiemmin omistanut näinkin tavallista vaatekappaletta. Oli minulla yläasteella joskus sellaiset mustat, mutta nekin lojuvat reikiintyneenä jossakin pussissa. Näitä housuja löytyi myös vaaleanharmaana ja viininpunaisena... pitää ehkä käydä uudelleen katsomassa tarjontaa. Taisivat olla tarjouksessa 15 eurolla.\nKärkkäisellä oli sellainen meikkihylly missä oli Maybelline ja Rimmelin tuotteita kaikki -40%! Olisitte nähneet ilmeeni, kun siellä oli näitä Provocalipsin huulilakkoja. Itse omistan tumman pinkin Little Minx ja punaisen Kiss me you fool. Nämä uusimmat on Dare to pink ja I'll call you. Kokoelmastani puuttuu tummanpunainen Play with fire sekä nuden sävyinen Skinny dipping. Hintaa näille alennuksen jälkeen jäi joku n. 5 euroa.\nAlunperin lähdettiin ystävän kanssa katsomaan näitä Victoria's Secretin tuotteita. Kärkkäisellä ne maksavat normaalisti 13,90, mutta nyt niillä oli hintaa 11,50 euroa. Jotkut verkkokaupat myyvät näitä tuolla alennetulla hinnalla tavallisesti, mutta onhan se kiva testata tuote ensin. Itse omistin jo suurimman osan hyllyn tuoksuista pienissä purkeissa, mutta oli siellä 3-4 tuoksua joita en ole aikaisemmin kokeillut. Mukaani nappasin Pure daydream, joka on raikas yhdistelmä orkideankukkia ja vaaleanpunaista herukkaa.\nPrismassa olin yksi päivä ja nauratti kun minulla oli 14 euroa käteistä. Tarkoitus oli käydä hakemassa ruokaa, mutta pysähdyin lehti- ja kirjaosastolla. Huomasin ison mainoksen aikuisten värityskirjoista ja vaihtoehtoja oli ainakin se viisi kappaletta. Hetken niitä selailtuani mietin, että tarvitsenko tätä oikeasti. Tässä kyseisessä kirjassa oli kuitenkin niin ihania kuvia, että mielelläni värittelen sitä sitten kun hankin vielä tarvikkeet tähän hommaan. Kirjan hinta oli 10,90 euroa, joten paljon ei siihen ruokaan jäänyt tosiaan rahaa. :D\nMitä ajatuksia ostokset herätti?\nLähettänyt Mella klo 18.59\nTunnisteet: alennukset , hm , huulilakka , huulipuna , kauneus , kärkkäinen , lifestyle , makeupstore , meikki , ostokset , prisma , victorias secret\nKissankujeita 4. lokakuuta 2015 klo 19.05\nHei vähän ihana toi paita! Pitäiskö itekin käydä kattoos onko noita meidän lähi-H&M:ssä.. Ja jos vain ehdit Helsingin reissulla, niin tuuhan moikkaamaan meidän kissakatrasta!\nMella 4. lokakuuta 2015 klo 19.15\nKäyhän vilkasee! Ei oo hirveen kauaa kun tuon ostin, niin toivottavasti löydät! Tai vaihtoehtoisesti kato verkkokaupasta. :) Joo olisi ihanaa käydä moikkaa ja näkee Viktoriakin! Yritän järkätä aikaa, mutta en voi luvata. :D\nInka sieni 4. lokakuuta 2015 klo 19.06\naaw miten kivan näköinen kisu paita. :3\nSe onkin aika söötti! Pitää jossakin asukuvissa näyttää tarkemmin sitten. :3\nMia Maria 4. lokakuuta 2015 klo 19.16\nIhania ostoksia kyllä! :) Harmi että tuo ripsiväri oli pettymys, kun ite oottanut innoissaan sen kokeilua :/ Aika jännä kun jotku on tuota kehunutkin. Tuo värillinen huulipuna on tosi pigmenttisen näköinen ja varmasti hyvä :P Väritys kirja on kyllä ihanaa ajanvietettä ja jotenkin niin rentouttavaa puuhaa,että itse oon kovastikkin tykännyt :P Ja voi eiii <3 Tuo paita on niin sua varten tehty ;) Ostos postauksia on aina tosi kiva ihailla :)\nMella 4. lokakuuta 2015 klo 19.18\nKiitos Mima! :) Joo niin se vaan oli ja se mekanismi teki siitä vielä vaikeempaa laittaa ripsiin... en tiedä. Toivottavasti sulla on parempi kokemus ja tykkäät siitä! Kyllä mää hehkutan Maybelline ripsivärien perään. :D Violettia pitää pian huulille laittaa! Jos pidettäis taas joku tyttöjen ilta ja räpsittäis kivoja kuvia meidän uusista huulijutuista! :D Mulla on vielä hankkimatta tussit, niin en oo päässy kirjan kimppuun. :) Hihi paita saanukki nyt monta kehua!\nMia Maria 4. lokakuuta 2015 klo 22.23\nJoo uskon, se voi olla vaikee. :) Aattelitko kokeilla laittaa ilman sitä ns mekanismia, että laittaisit kuin normaalilla harjalla :) Ehdottomasti! :) <3 Kuulostaa hyvältä.\nMella 4. lokakuuta 2015 klo 22.43\nKokeilin tietenki kummallaki taktiikalla. Ei vaikutusta. :D\nNiniane 4. lokakuuta 2015 klo 19.37\nItsekin huomasin tänään H&M:Llä, että siellä oli todella paljon kaikkia kissan kuvilla koristeltuja vaatteita. Puolihameita, erilaisia paitoja... Löytyi todella paljon! Ja ne olivat minusta tosi hauskoja, vaikka itse ehkä enemmän koira-ihminen olenkin. :)\nMella 4. lokakuuta 2015 klo 19.56\nMuutama viikko kun viimeksi käyny, joten pitää näköjään lähtä tsekkaamaan tilanne uudestaan. :D Kissavaatteita mulle kiitos vaan kaikki! <3 :D Kiitos kommentista! :)\nPepsi + Max 4. lokakuuta 2015 klo 20.33\nMiten minä pääsisin nyt H&M:ään kissavaatteita katsomaan.. Ei onnistu, nyyh!\nMella 4. lokakuuta 2015 klo 21.08\nVerkkokaupasta suosittelen vilkaisemaan! :)\nE-S 4. lokakuuta 2015 klo 20.52\nMä selasin kanssa just männä viikolla Prisman kaikki värityskirjat ja ihan viittä vaille olin jo ostamassakin, mutta sitten päätin vielä odottaa ja harkita tarkoin millaisia kuvioita alan oikeasti värittelemään... Mulla kun ne kaikista taidokkaimmat kuviot eivät ole sitten välttämättä kuitenkaan niitä kiinnostavimpia väritettäviä. Mutta ehkäpä myöhemmin hommaan kanssa oman. :)\nMella 4. lokakuuta 2015 klo 21.09\nNiitä onkin niin paljon erilaisia ja eri kaupoissa, että kannattaa vasta sitten kun iskee ihan kympillä ne kuviot. Tuossa minun jutussa oli nimittäin osaa ikäänku valmiiksi väritetty ja se oli ainut miinus. Muuten kyllä kaikki kuvat just semmosia mitä mielelläni alan värittämään. :) Toivottavasti löydät pian omasi! :)\nFani 5. lokakuuta 2015 klo 7.00\nKivoja ostoksia oot löytänyt. :) Mä ostin kanssa hetki sitten värityskirjan ja kynät, mutta jotenkkin aika ei oo vielä riittänyt sen värittämiseen. :D Yks kuva on nyt valmiina ja toista aloitettu vasta!\nMella 5. lokakuuta 2015 klo 7.14\nNoniin eipä itelläkää oo vielä tullu väritettyä, mutta Helsingin reissulta pitää napata jotkut tussit mukaan. :) Kuvia oon selaillu valmiiksi ja miettinyt millä värittäisin. :D\neekku 5. lokakuuta 2015 klo 9.16\nKivoja ostoksia ja mieki mielelläni näkisin sinut jos vain ehdit.Ollaan kuulolla =)\nMella 5. lokakuuta 2015 klo 13.48\nKiitos! Olisi ollut kyllä kiva nähdä, mutta voi olla et aikataulu on sen verran tiukilla niin en tiedä kerkiääkö. Sonjaaki saatan keritä moikata sillon kun lähdetään takaisin kotiin, mutta sekään ei ole lukkoon lyöty. Onneksi voi sitten seuraavalla reissulla, jos ei nyt! :)\nSatsuli 6. lokakuuta 2015 klo 18.19\nIihania jutskuja! Voivoi nuo VS tuoksut on niin ihania ulkonäöltää ja sisällöltää, ite omistan yhen nami. <3 Värityskirjat on kyllä kivoja, vois hankkia tuommosen aikuisten. Värittelen semmosia lasten värityskirjoja jos tekee mieli, mutta ne nyt on vähä liian helppoja. :D Vaan nuo aikuisten on kyllä aika kalliita.\nMella 6. lokakuuta 2015 klo 18.33\nVs tuoksut on kyl kivoja, mutta ei kaikki. Semmonen mansikan ja shamppanjan tuoksu oli aika voimakas minulle, vaikka olin joskus ajatellut sen hankkimista. Kärkkäisellä oli tarjouksessa aikuisten värityskirja 3,90! Ei ne minun mielestä kovinkaan kalliita ole kun nykypäivänä ostaa mitä vaan. Kympillä saa kivoja kirjoja! Kannattaa netistä etsiä et missä parhaat ja edullisimmat. :)\nNinksu 7. lokakuuta 2015 klo 11.27\nOstopostaukset on aina kivoja luettavia. :) ihania ostoksia. Minäkin tykkään värittää, mutta nyt on ollut pitkä tauko etten ole värittänyt. Pitääpä kaivaa värityskirja esiin.. :)\nMella 7. lokakuuta 2015 klo 17.30\nVärityskirja taitaakin olla nyt suosituin puheenaihe naisten keskuudessa ja tähänkin postaukseen tullut nyt paljon! Pitääkin tehdä siitä erikseen sitten lissää juttua kun pääsen aloittamaan. :) Kiitos Ninksu!\nIrvikissa 7. lokakuuta 2015 klo 13.04\nMinulla on noita aikuisten värityskirjoja kaksikin kappaletta, toinen samantyyppinen kun tuo sinun ja sitten on ihana Animorphia, jota kyllä suosittelen! :) Vaikka hinta olikin Animorphialla 12,90e.\nMella 7. lokakuuta 2015 klo 17.32\nOon kuullu tuosta ja kannen oon muistaakseni nähny kun joku tuttava esitteli omansa Facebookissa! On kuulemma tosi kiva. :) Pitää katsoa jatkossa, jos innostuu näistä kirjoista! :)


Hyvin istuvat ja naiselliset Paola-merkkiset farkut korostavat vartalon parhaita puolia. Muotonsa säilyttävää, helppohoitoista ja ihoystävällistä puuvillasekoitetta. Kapeahko leikkaus. Vyölenkillinen vyötärö sekä normaali vyötärönkorkeus. Nämä farkut ovat yksi monista Paola-tuotteista, jotka löydät verkkokauppamme monipuolisesta valikoimasta!


30 m² Hallituskatu 7, 33200 Tampere Kerrostalo Yksiö vuokrattavana - Oikotie 16001654\nVuokrattavat asunnot Tampere Keskusta Hallituskatu 7, 33200 Tampere\n773 € / kk30 m²\nHallituskatu 7, Keskusta, Tampere1H+KK\nIhana ja näppärä yksiö Tampereen ydinkeskustasta.\nTämä Lumo-vuokrakoti sijaitsee loistavalla paikalla Tampereen keskustan palveluiden kupeessa.\nAlkovissa on nukkumiselle oma soppensa. Alkoviin saat mahtumaan sängyn ja avoimen keittiä-olohuonetilan voi sisustaa helposti oman näkoiseksi. Tilavalta lasitetulta parvekkeelta on sisäpihanäkymät Ratinan suvannon suuntaan. Eteisestä löytyy mukavasti säilytystilaa.\nKodissa on tyylikäs laminaattilattia ja seinät ovat maalatut. Keittiössä on rosteriset kodinkoneet ja varustukseen kuuluva astianpesukone tuo ripauksen arjen luksusta. Näppärän kokoiseen kylpyhuoneeseen saa asennettua pyykinpesukoneen.\nTampereen keskustassa erinomaisella paikalla sijaitseva 1950-luvulla rakennettu Hallituskatu 7 on peruskorjattu vuonna 2012. Talossa on kahdeksan kerrosta. Asunnot on uudistettu nykyaikaiseksi, tyylikkääksi kokonaisuudeksi. Asuntojen materiaalit ovat ajattomia, vaaleita ja harmonisia.\nKeittiöissä on muun muassa astianpesukoneet, keraamiset liedet ja rosteriset kylmälaitteet. Jokaisessa asunnossa on lasitettu parveke, ylimmän kerroksen kaksioilla ja kolmioilla myös kattoterassit.\nYhteiskäytössä on maksutta kaksi saunaosastoa, pesutupa, kuivaushuone, hyvin varusteltu kuntosali sekä kerho/askarteluhuone.\nKeskusta Tammela Kyttälä Tulli Tammerkoski Naistenlahti Nalkala Kaleva Hatanpää Ratina Tampella Armonkallio Amuri Nekala Kaakinmaa Kalevanharju Petsamo